Obama: Preduzećemo akcije protiv vlada koje su se mešale u izbore u SAD\nPredsednik SAD Barak Obama izjavio je da će Sjedinjene Države preduzeti akcije proitiv Rusije ili bilo koje druge vlade koja pokušava da se umeša u američke izbore.\n"Mislim da ne postoji sumnja da kad god bilo koja strana vlada pokušava da utiče na integritet naših izbora...mi moramo da preduzmemo akciju. I hoćemo", rekao je predsednik Nacionalnom javnom radiju (NPR) u intervjuu koji je emitovan u petak ujutro.\n"Neke akcije će biti eksplicitne i objavljene, druge možda i neće", rekao je on.\nAmerička Centralna obaveštajna agencija (CIA) zaključila je da su ruski hakeri upali u kompjutere Demokratske stranke kako bi došli do uznemiravajućih mejlova o predsedničkoj kampanji Hilari Klinton sa očiglednim ciljem da se pomogne republikancu Donaldu Trampu da dobije prošlomesečne izbore.\nZvaničnici: Putin je znao\nNajviši zvaničnici Bele kuće saopštili su da tako nešto ne bi moglo da se desi bez umešanosti ili direktne obaveštenosti predsednika Rusije Vladimira Putina. Moskva je te optužbe nazvala "smešnim besmislicama".\nObama je rekao za NPR rekao i dalje postoji "čitav niz procena" koje cirkulišu u američkim obaveštajnim agencijama i da on čeka konačni izveštaj o tome ko je tačno bio umešan i zašto je to uradio.\nAli to ni na koji način ne umanjuje ono što je u osnovi svako mogao da vidi tokom izbora, da je u suštini ono što su ruski hakeri uradili stvorilo mnogo problema kampanji Hilari Klinton nego što je to učinjeno sa kampanjom Donalda Trampa, rekao je Obama.\nSa druge strane, Tramp je upitao na Tviteru: "Ako je Rusija, ili neki drugi entitet, hakovao, zašto je Bela kuća čekala tako dugo da reaguje? Zašto se žale nakon što je Hilari izgubila?"\nObama nije rekao da li misli da je rusko hakovanje kompjutera koštalo Hilari Klinton izbora. Rekao je da mnogi faktori mogu da utiču na glasanje za predsednika, ali da nema sumnje da je to uticalo.\nTakođe je rekao da ne može da kaže da li veruje u to da je Trampova kampanja igrala ikakvu ulogu u hakovanju, osim što je iskoristila procurele mejlove u svoju političku korist.\nObama kaže da je zbunjen zbog Trampovog insistiranja da Rusija nije hakovala kompjutere Demokratske stranke i zbog proruskog stava novoizabranog predsednika.\n"Postoji prilično veliko krilo Republikanske partije koje me neprestano kritikuje da nisam bio dovoljno čvrst prema Rusiji", rekao je. "Neki od tih ljudi tokom kampanje podržali su Donalda Trampa... Ta vrsta nedoslednosti, mislim, deluje ako ništa drugo da se čini da njihova pozicija spram Rusije svakog dana zavisi od toga šta im je politički upotrebljivo".\nBen Rods, glavni Obamin savetnik za spoljne poslove, rekao je za MSNBC: "Sve što znamo o tome kako Rusija deluje i kako Putin kontroliše vladu sugeriše da je, ponovo, kada govorite o značajnom sajber upadu kao što je ovaj, govorimo zapravo o najvišim nivoima vlasti. I svakako, Vladimir Putin je zvaničnik koji je odgovoran za akcije ruske vlade".\nPortparol Bele Kuće Još Ernest, obraćajući se novinarima, ukazao je na saopštenje američkih obaveštajnih agencija iz oktobra da su "jedino ruski najviši zvaničnici mogli da dozvole takvu vrstu aktivnosti". Rekao je da "najviši zvaničnici" nije trebalo da bude suptilno. "To je vrlo očigledno", rekao je.\nErnest je odbacio zabrinutost o težnjama da se delegimizuje Trampovo predsednikovanje, rekavši da je Obama rekao vrlo jasno da je opredeljen za mirnu i efikasnu tranziciju vlasti. Ali, takođe je ohrabrio Trampa da podrži čvrstu, transparentnu i nepolitičnu istragu hakovanja.\nJedna od glavnih Trampovih saradnica, Kelin Konvej, u TV intervjuu optužila je Ernsta da je sugerisao da je Tramp možda znao tokom kampanje za rusko mešanje u predsedničke izbore u SAD i da je "njihovo mešanje imalo negativan uticaj" na kampanju Hilari Klinton.\nKellyanne Conway, campaign manager and senior advisor to the Trump Presidential Transition Team, speaks to the media at Trump Tower in New York, Nov. 16, 2016.\n"To je zaista izvanredno", rekla je Nokvej za Foks Njuz. "To je zapanjujuće. Pretpostavljam da pretenduje da bude politički znalac nakon što njegov posao bude uskoro okončan. To je neverovatno razočaravajuće čuti sa pozicije sekretara za štampu Bele kuće, zato što je on zapravo izjavio da je novoizabrani predsednik znao za ovo, čak da je možda to oduševljeno dočekao. To je neverovatno neodgovorno i pitam se da li se njegov šef, predsednik Obama, slaže sa tim".\nU četvrtak, Ernest je takođe pojačao svoje tvrdnje rekavši da Tramp ne samo da je znao za rusko mešanje tokom kampanje, nego i da ga je ohrabrivao.\n"To je prosto činjenica, imate svi to na trakama, kad je republikanski kandidat za predsednika ohrabio Rusiju da hakuje njegove protivnike jer on veruje da bi to moglo da pomogne njegovoj kampanj", rekao je on reporterima na brifingu u Beloj kući. "To nije kontroverzna izjava".\nNa svojoj poslednjoj formalnoj pres konferenciji u julu, Tramp je pozvao ruske hakere da potraže melove obrisane sa privatnih servera Hilari Klinto, da bi dan kasnije rekao da je to bila sarkastična šala.\nAli, Ernest kaže da Trampov poziv da se hakuje kompjuter Hilari Klinton "može biti naznaka da je on očigledno bio toga svestan i da je zaključio, bazirano na činjenicama ili izborima koji su mu bili dostupni, da je Rusija umešana".\nErnest je takođe rekao u četvrtak da niko u Beloj kući, ni Kongresu ili u obaveštajnim agencijama SAD, nije pomislio da je smešno to što Rusija pokušava da "destabilizuje našu demokratiju".\nNije bilo mejlova republikanaca\nBela Kuća nije nagovestila da bi Klintonova pobedila na izborima da nije bilo ruskog hakovanja. Ipak, široka lepeza američkih obaveštajnih agencija zaključila je da je Moskva hakovala kompjutere Demokratskog nacionalnog komiteta što je pomoglo nagledanju Klintonove neuspešne kampanje i kompjutera šefa Klintonove kampanje Džona Podestu, kako bi pomogla Trampu da pobedi.\nVikiliks, bez navođenja svog izvora, objavio je hiljade Podestinih mejlova u poslednjem mesecu kampanje, u kojima su mnogo otkrivali neprijatne unutrašnje sukobe umeđu saradnicima Klintonove, bez ikakvog obelodanjivanja bilo čega o Trampovoj kampanji sa kompjutera koji su navodno hakovani u Republikanskog nacionalnom komitetu.\nTramp je osudio zaključke obaveštajnih službi o ruskom mešanju, nazvavši ih "smešnim". On je rekao da je bilo kakvo hakovanje u vezi sa izborima mogla da počini Kina, Rusija ili bilo ko, uključujući i nekog "stokilaša koji sedi u svom krevetu".


Fejsbuk otvara novo sedište u Londonu\nAmerički gigant društvenih mreža Fejsbuk najavio je danas da će otvoriti novo sedište u Londonu 2017. godine i povećati za 50 odsto broj zaposlenih u Velikoj Britaniji, otvaranjem 500 radnih mesta, uprkos neizvesnostima vezanim za Bregzit.\nOva objava data na godišnjoj konferenciji britanske organizacije poslodavaca CBI, još je jedna dobra vest za Veliku Britaniju u poslednjih nedelju dana posle slične odluke koju je doneo internet gigant Gugl.\nNikola Mendelson, potpredsednica Fejsbuka za Evropu, je u saopštenju rekla da kompanija u svom novom sedištu u Londonu, koje će biti otvoreno do kraja iduće godine, planira da zaposli ukupno 1.500 ljudi.\n“Velika Britanija je jedno od najboljih mesta za jednu tehnološku kompaniju i važan je deo istorije Fejsbuka”, rekla je ona i podsetila da je Fejsbuk došao u London 2007. sa tek nekoliko saradnika.\nFejsbuk je u saopštenju precizirao da će većina novih radnih mesta biti za visoko kvalifikovane inženjere, i podsetio da je u Londonu razvijena društvena mreža za firme “Vorkplejs” (Workplace) koja je lansirana u oktobru.\nKompanija je prisutna takodje na jugozapadu zemlje u Samersetu gde razvija i gradi bespilotne letilice na solarni pogon koje omogućuju izolovanim oblastima na svetu da se povežu na internet.\nGradonačelnik Londona Sadik Kan pozdravio je ovu najavu smatrajući da je to znak da britanska prestonica ostaje privlačna za tehnološke firme.\nGugl je pre nekoliko dana objavio da gradi veliku zgradu u centru Londona, koja bi mogla da primi i do 3.000 novozaposlenih.


Aston Martin ulazi u svet motocikala - Auto Republika\nBritanski proizvođač Aston Martin je najavio da će uskoro predstaviti svoj prvi motocikl zahvaljujući saradnji sa još jednim britanskim gigantom, kompanijom Brough Superior. Ovaj proizvođač je osnovan još davne 1919. godine i poznat je kao motociklistički Rolls-Royce.\nAmblem ove kompanije je ostao najpoznatiji kao omiljeni izbor čuvenog Lawrence of Arabia, pa će tako dve firme sa dugogodišnjom istorijom pokušati da ukradu deo kolača u klasi sportskih motocikala od italijanske i japanske konkurencije.\nAston Martin nije otkrio previše detalja osim onog da će premijera uslediti na Salonu motocikala u Milanu tokom prvog vikenda novembra. Na internetu se pojavio i jedan crtež koji nam pokazuje generalnu ideju noviteta a koji smo postavili kao centralnu ilustraciju ove vesti.\nPotpredsednik Aston Martina Marek Rajhman je poznat kao veliki ljubitelj motocikla pa nije trebalo proći dugo vremena da ubedi prvog čovek Brougha, Tijerija Henrijeta da su dva proizvođača kao stvoreni jedan za drugog. Rajhman je dodao da su pažnja usmerena ka završnoj obradi i kvalitet, u stvari ključni razlozi zašto je izbor pao baš na Brough Superior, iako je u konkurenciji za to mesto bilo još nekoliko velikih imena.\nNema sumnje da Aston Martin želi da proširi ponudu i privuče one kupce koji su ranije posedovali proizvode konkurentskih kompanija. Proizvođač je ranije objavio plan o proizvodnji čak tri automobila sa centralno postavljenim agregatom, kao i o montaži luksuznog terenca DBX. Pored toga, prema najavama, svetlost dana će ugledati i serija električnih proizvoda na četiri točka pod čuvenom Lagonda oznakom.\ntags: aston martin Brough Superior Lawrence of Arabia Salon motocikala u Milanu\nprevious Od 2022. godine moći ćemo da kupimo samo hibridne ili električne Honde\nnext Američki senator predlaže radikalnu dodatnu podršku za kupce elektromobila


Lideri EU: Zahtevamo istinu od SAD – Nadlanu.com\nLideri EU: Zahtevamo istinu od SAD\nObjavljeno 25. okt 2013. / 09:55:01\nEvropski lideri su se založili za “uzajamno poštovanje” i podržali nemačko-francusku inicijativu za hitne razgovore sa predstavnicima SAD.\n“Šefovi država i vlada razmatrali su poslednje događaje o mogućim obaveštajnim pitanjima i ozbiljnu zabrinutost koju su ti događaji izazvali kod evropskih građana”, navodi se u saopštenju.\nOni su ukazali na bliske veze između Evrope i SAD i vrednost tog partnerstva. Izrazili su uverenje da partnerstvo treba da bude zasnovano na poštovanju i poverenju, uključujući u oblasti rada i saradnji tajnih službi.\nU saopštenju se podvlači da su obaveštajne aktivnosti vitalan elemenat u borbi protiv terorizma, i da se to odnosi na veze između evropskih zemalja kao i na veze sa SAD. Nedostatak poverenja mogao bi da naškodi potrebnoj saradnji u oblasti obaveštavanja.\nŠefovi vlada i država su primili k znanju nameru Francuske i Nemačke da traže bilateralne razgovore sa SAD sa ciljem da se do kraja godine postigne sporazum o uzajamnim odnosima u obaveštajnim pitanjima. Takođe su ukazali da su druge evropske zemlje pozvane da se pridruže toj inicijativi.\n“Želimo istinu”, rekao je italijanski premijer Enriko Leta, dok je nemačka kancelarka Angela Merkel, čiji je mobilni telefon navodno prisluškivan, izjavila da “zahteva kompletna objašnjenja”.\n“Kada se poseje seme sumnje, to nikako ne pomaže našoj saradnji, već je čini mnogo težom”, rekla je Merkelova.\nPodsetili su da postoji radna grupa između EU i SAD o pitanju zaštite podataka i pozvali su da se tu ostvari brzi napredak.\nNova otkrića o američkom špijuniranju građana i zvaničnika EU objavljena su u evropskim medijima, pozivajući se na dokumente koje je dao saradnik u američkim obaveštajnim službama Edvard Snouden.\nTa afera je juče bila glavna tema na samitu Evropske unije, koji je trebalo da se bavi ozdravljenjem evropske privrede.


Za bolje uslove života Prokupčana - Grad Prokuplje\nStanari Doma učenika za Prokupčane\nPredsednik Opštine Prokuplje Aleksandar Simonović održao je sastanak sa predstavnicima Evropske investicione banke (Eib) i predstavnicima Programa organizacije Ujedinjenih nacija za razvoj (UNDP), na kome je Opština Prokuplje dobila podršku za izgradnju nove zelene pijace. Sastanku je prisustvovao i poseban savetnik ministra za državnu upravu i lokalnu samoupravu Dejan Milovanović, kao i načelnik Topličkog upravnog okruga Milan Aranđelović, pomoćnik predsednika Opštine Prokuplje Ljubinko Blagotić, načelnik Opštinske uprave Nikola Koprivica, članovi veća i predstavnici opštinskih službi, ali i javnih preduzeća prokupačke opštine.\nMinistarstvo državne uprave i lokalne samouprave apliciralo je zajam Evropske investicione banke, koji će sprovoditi kroz projekat „Partnerstvo za program lokalnog razvoja za programski period od 2018. do 2022. godine u iznosu od 22.000.000,00 evra. Projekat će biti realizovan u saradnji sa Programom Ujedinjenih nacija za razvoj, a odobrio ga je Savet za koordinaciju projekata decembra 2017. godine. Sporazum o finansiranju između Programa Ujedinjenih nacija za razvoj i Ministarstva državne uprave i lokalne samouprave potpisan je 18. aprila 2018. i sredstva za 2018. godinu su prebačena UNDP.\n-Sredstva zajma su namenjena jedinicama lokalne samouprave, koja će se u vidu grantova dodeliti jedinicama lokalne samouprave. Njima će lokalne samouprave popraviti i revitalizovati postojeću infrastrukturu, poboljšati kvalitet pružanja usluga, kako bi se povećalo ekonomsko osnaživanje, poboljšao kvalitet života lokalnih zajednica i smanjio odliv stanovništva, rekao je Milovanović.\nOn je dodao da će investicije pomoći u stvaranju dugoročnog osnaživanja lokalnih zajednica, čime će se povećati njihovi kapaciteti adekvatnog reagovanja na vanredne situacije, kao što su prirodne katastrofe i migracione krize. Pomoći će i u rešavanju nekih od osnovnih uzroka migracije, kao što su i visoka nezaposlenost i negativan ekonomski razvoj.\n-Na osnovu pregleda potreba koje je Ministarstvo sprovelo u oktobru 2017. na lokalnom nivou identifikovana su četiri prioriteta koji su u fokusu projekta. To su popravka i unapređenje javnih zgrada, rekonstrukcija lokalnih pijaca, kapaciteti za sistem upravljanja opštinama i obnova javnog prostora i lokalnih sadržaja, istakao je Milovanović i dodao da je prioritet opštine Prokuplje, koji će biti sagledan ovim projektom, izgradnja nove zelene pijace po evropskim standardima.\nKako je u Prokuplju poljoprivreda identifikovana kao jedna od ključnih strateških oblasti ona zahteva posebnu podršku, posebno zato što ima 5.548 poljoprivrednih gazdinstava.\n-Odavno postoji potreba za izgradnjom nove zelene pijace, jer je ova, koja se nalazi u centru grada neuslovna i nebezbedna, pošto se nalazi u blizini dve škole, te tako predstavlja i opasnost za decu. Ovo je dobra prilika, koja nam se pružila da sredstvima Evropske unije, brže i lakše rešimo dugogodišnji problem neuslovne pijace, izgradnjom nove moderne. Time bi lokalni proizvođači imali bolje uslove za plasiranje robe, a higijena i kvalitet proizvoda, koji se prodaje bi se poboljšao, pošto bi nova tržnica bila izgrađena u skladu sa najvišim standardima, naglasio je predsednik Opštine Prokuplje Aleksandar Simonović, upoznajući prisutne sa aktuelnim stanjem postojeće neuslovne pijace.


Program obilježavanja ponosnih 25 godina 2. bataljona 22. Pješadijske brigade VRS - KVorum.net / Kotor-Varoš -\nProgram obilježavanja ponosnih 25 godina 2. bataljona 22. Pješadijske brigade VRS\nAutor: Slaven Šubara / Datum: 29.05.2017. 16:21\nDvadesetpet godina od formiranja Drugog bataljona 22. Pješadijske brigade Vojske Republike Srpske /VRS/ biće obilježeno sutra (utorak 30. maj 2017. godine) služenjem parastosa, prisluživanjem svijeća i polaganjem vijenaca na spomen-obilježja poginulim borcima u proteklom odbrambeno-otadžbinskom ratu u Kotor Varošu, Maslovarama i Serdarima, kao i na mjestu stradanja 14 srpskih boraca u Vigošti.\nArhijerejski namjesnik kotorvaroški Milenko Narić i paroh vrbanjački Mirko Batar služiće u Crkvi Svetog Proroka Ilije u Vrbanjcima parastos za 99 boraca Drugog bataljona koji su za Republiku Srpsku položili najveću žrtvu - svoj život.\n"Ovo je prilika da se evociraju uspomene na te teške dane, da se sjetimo svih saboraca koji su izgubili život braneći Republiku Srpsku, kao i ranjenih boraca koji su preminuli nakon rata", rekao je Župljanin.\n"Neophodno je njegovati sjećanja na ono što je stvarano u ratnim godinama, ali i upoznati mlade generacije o svemu što se tada dešavalo", naglasio je Petrović i dodao da nije prestala borba za Republiku Srpsku, da je velika odgovornost bila na Drugom bataljonu, ali da ta odgovornost leži i na preživjelima i onima koji dolaze, da se uvijek sjećaju toga šta se događalo od 1992. do 1995. godine.\nPrethodna vijest: Folkloraši iz Maslovara u emisiji ”Kapi zavičaja” na RTRS Sljedeća vijest: Mladost ostvarila pobjedu nakon duže pauze


Kisić:Nošenje maske spasava život\nEpidemiolog Darija Kisić rekla je jutros da se nošenjem maski spasavaju životi.\nKisić je za RTS navela da je juče SZO objavila da se procenjuje da na podrucju Evrope oko 60 odsto stanovnika poštuje meru nošenja meski, a ukoliko bi taj broj porastao na 95 odsto do kraja godine bi bilo sačuvano 300.000 života.\nSva istraživanja su pokazala da su okupljanja ljudi mesta gde je došlo do najintezivnijeg prenošenj virusa, ukazala je zamenica direktora Instituta „Batut“.\n„U svim zemljama u okruženju je lošija situacija neko kod nas, to ne treba da nas teši – treba da gledamo kako da što više smanjimo prenos virusa“, istakla je Kisić.\nIstakla je da više od 80 odsto novozaraženih čine ljudi do 60 godina, kao i da su različita okupljanja i skupovi, kao i radni kolektivi mesta gde je najviše dolazilo do prenošenja virusa zbog čega je Krizni štab zabranio lokalnim samoupravamo da izdaju specijalne dozvole za održavanje razlicitih okupljanja.\nNa pitanje da li se razmatra uvodenje negativnog pi-si-ar testa za sve gradane koji ulaze u našu zemlju, Kisić kaže da je to jedna od mera koja se stalno razmatra.\n„Kada je u pitanju obolevanje ljudi koji su došli iz zamalja u Evropi i svetu primećeno je da oni ucestvuju u strukturi obolevanja sa manje od pet odsto, znaci nisi tako znacajni rezervoari, jer ocigledno se ljudi prodržavaju preventivnih mera kada su svesni da putuju u žarište infekcije“, rekla je Kisić.\nGovoreci o trenutnoj epidemiološkoj situaciju u školama, ona kaže da imamo intezivan aktivan nadzor nad koronavirusom u školskoj sredini.\n„Do sada od početka školske godine imali smo 135 potvrdenih slučajeva infekcije kod učenika osnovnih i srednjih škola“, rekla je Kisić i dodala da se uglavnom radilo o sporadičnom zaražavanju, van školske sredine, ali da su bila i četiri klastera.\n„Svi daci koji su inficirani imali su blaži oblik zaražavanja“, navela je Kisić.\n„Takav koncept nadzora nije ka generalnom zatvaranju nego ona mesta gde se utvrdilo prenošenje virusa se izoluju na odredeno vreme. Nadamo se, jer vidimo da se nastava odvija nesmetano, da ćemo što duže i do kraja školske godine zadržati ovakvu situaciju“, istakla je ona.\nKisić je ukazala i da to što je u zemljama oko nas višestruko veći broj ne treba da nas teši, jer i kod nas broj postepeno raste. Navela je da je u toku jučerašnjeg dana 40 odsto novozaraženih bilo iz Beograda, ali da su tu i Kragujevac, Valjevo i Niš.\n„Vidimo da postoje odredena mesta gde je veći broj obolelih“, dodala je Kisić.\nTags: Darija Kisić Tepavčević, spašavanje života, zaštitne maske\nSZO: Evropski zdravstveni kapaciteti pred limitom


Vulin povodom izjave Klička: Ko poredi KiM i Donbas, neka bude spreman da u poređenju ide do kraja - Blitz RS - Vesti\nAleksandar Vulin se oglasio povodom izjave bivšeg ukrajinskog boksera i aktuelnog gradonačelnika Kijeva Vitalija Klička da se „Ukrajinci bore protiv ruskog režima koji pokušava da okupira njihovu zemlju, kao što su se Albanci nekada borili protiv srpskog okupatora“.\n„Da Kličko bilo šta zna o istoriji, znao bi da je Kosovo i Metohija deo Srbije i da nije moguće okupirati sopstvenu zemlju. Onaj ko poredi Donbas i KiM, mora biti spreman da u poređenju ide do kraja“, poručio je Vulin, saopštilo je Ministarstvo unutrašnjih poslova.\nAko Kličko tvrdi, navodi Vulin, da su Albanci bili okupirani i da su se oružanom pobunom oslobodili Srbije i „srpskog okupatora“, onda su, kaže ministar, i Rusi u Donbasu takođe „okupirani i imaju pravo da se oslobode ukrajinskog okupatora“.\nOno što Kličko priznaje Albancima u Srbiji, moraće, smatra Vulin, da prizna i Rusima u Ukrajini.\n„Oni koji se zaklinju u princip nepovredivosti teritorijalnog integriteta, moraju svoje uverenje da dokažu najpre na Srbiji. Srbija je dokazala da poštuje međunarodno pravo, šteta što to i drugi ne mogu da kažu za sebe“, zaključio je Vulin.


Zamena baterije na ZTE Blade D6 mobilnom telefonu je stručna intervencija koju ćemo u servisu mobilnih telefona Doktor Mobil u Beogradu za Vas obaviti sigurno, bezbedno i u najkraćem mogućem roku. To je postupak koji je važno uraditi na svakom smartfonu koji nema stabilno i uravnoteženo napajanje električnom energijom zbog toga što mu je baterija dotrajala ili propala.\nZTE Blade D6 (V6, X7) je prilično elegantan pametni telefon (po izgledu dosta nalik na iPhone 6) koji dolazi sa podrškom za LTE (4G) i hibridni Dual SIM, kao i 5.0-inčnim IPS LCD ekranom HD rezolucije osetljivim na dodir.\nOvaj smartfon srednje klase pokreće četvorojezgarni procesor maksimalne brzine 1.3 GHz, uparen sa 2 GB RAM i 16 GB interne memorije (+ microSD slot za kartice do 256 GB), radi na OS Android 5.0.2 (Lollipop), a poseduje kamere od 13 MP (leđna, sa dvotonskim LED blicem i autofokusom) i 5 MP (sekundarna).\nAutonomiju u radu, koja nas posebno zanima u ovom tekstu, pruža mu integrisana (Non-removable) litijum-jonska baterija kapaciteta 2200 mAh.\nZamena baterije na ZTE Blade D6\nPošto baterija na svakom mobilnom telefonu ima neki svoj vek trajanja, kada primetite da je on pri kraju (neobično sporo se puni, a jako brzo isprazni), bilo bi dobro da je što pre zamenite novom, kako bi Vam uređaj imao nesmetano napajanje.\nMeđutim, pošto neki modeli smartfona, a među njima je i ZTE Blade D6, imaju fabrički ugrađenu (tzv. „neuklonjivu“) bateriju, taj posao će za Vas uspešno moći da obavi neki od profesionalnih servisa, kao što je naš servis mobilnih telefona Doktor Mobil u Beogradu.\nVaše je samo da svoj telefon donesete ili pošaljete u naš servis, a mi ćemo Vam uslugu zamene baterije na ZTE Blade D6 pametnom telefonu pružiti vrlo pouzdano, bezbedno (bez bilo kakvog rizika po uređaj) i u zaista najkraćem mogućem vremenskom roku.\nCena zamene baterije na ZTE Blade D6\nOperaciju zamene baterije na ZTE Blade D6 smartfonu u Doktor Mobil servisu mobilnih telefona vršimo po povoljnoj ceni. Ukoliko budete želeli da unapred dobijete preciznije informacije (bilo o ceni ili o roku za zamenu baterije), budite slobodni da nas pozovete na telefone našeg servisa ili nam pošaljite pisani upit preko formulara koji ćete pronaći u sledećem pasusu ovog teksta.\nZnajte da je servis mobilnih telefona Doktor Mobil u Beogradu uvek tu za Vas i svakako nam se obratite i ukoliko Vam, osim navedene operacije zamene baterije na mobilnom telefonu, nekada zatrebaju i druge specijalističke intervencije, kao što su dekodiranje ZTE telefona ili servis ZTE mobilnih telefona (uspešno rešavanje svih hardverskih i softverskih problema na uređajima ovog proizvođača).\nTagovi: problem sa baterijom zte blade d6 v6 x7, zamena dotrajale baterije na zte blade d6, zte blade d6 nova baterija, zte blade d6 zamena neispravne baterije\notkljucavanje htc one m9 telenor smart dekodiranje otkljucavanje LG L5 dekodiranje lg optimus telefona dekodiranje Alcatel Pop C7 dekodiranje telenor smart Windows Phone 7 nokia c3 dekodiranje Windows Phone 8 htc one dekodiranje Windows Phone Apolo HP Tango samsung galaxy s9 zamena polomljenog stakla sony xperia dekodiranje dekodiranje vip telefona dekodiranje telenor otkljucavanje iphone 4 4G mreze iphone 4 otkljucavanje zamena baterije -Samsung Galaxy J6+ lenovo dekodiranje samsung galaxy s9+ polomljen ekran galaxy s9+ zamena displeja otkljucavanje huawei Alcatel Pop C7 dekodiranje Alcatel Pop C7 otključavanje otkljucavanje telefona mts galaxy s4 dekodiranje otkljucavanje htc telefona one m9 dekodiranje otkljucavanje telefona telenor otkljucavanje sony xperia dekodiranje telenor telefona Linux webOS samsung s9 puklo napuklo staklo dekodiranje telefona sa mts-a Lumia 900 Samsung Note N7000 staklo zamena Android Nokia lumia 719 LG dekodiranje open source dekodiranje mts telefona


SMEDEREVCI NA KOTI TRI – Sport u Smederevu\nBeograđani su pokušavali da pruže što jači otpor favorizovanom domaćinu ali večeras nisu imali ni promil šansi u Dvorani Smederevo. Nezaustavljivi Petrović, odlični na mreži Stojačić i mladi Spasojević, a u polju sve bolji mladi Kovač odigrali su utakmicu gotovo bez greške. U drugom setu bilo je malog opuštanja posle vođstva ekipe Dušana Kalinića od 7:0 što su Beograđani iskoristili da se primaknu na tri poena zaostatka 8:5. Usledio je tajm aut i veoma brzo nakon toga stvari su došle na svoje mesto. Treći set bio je samo formalnost jer su se gosti predali.\n– Čestitam odbojkašima Smederevo Carine na pobedi. Tradicionalno teško igramo protiv njih. Meni se čini da se domaćini nisu ni oznojili. Mi smo stvarno loše odigrali, imali smo mnogo grešaka u svim linijama tima i čini mi se da moji igrači danas nisu znali gde su došli – bio je vrlo samokritičan posle utakmice trener Železničara Srđan Stevanović.\n– Ovo sam očekivao jer bi svaki drugi rezultat osim naše maksimalne pobede bio veliko iznenađenje. Ovo je treća pobeda u nizu, a u poslednja tri kola ovog dela sezone igramo sa ekipama iz donjeg dela tabele. Bitno je do kraja ovog dela šampionata odigramo kako znamo i umemo možemo da seriju nastavimo na šest uzastopnih pobeda. Sledi nam gostovanje u Novom Sadu i okršaj sa istoimenim timom koji je filijala Vojvodine. Mlada su ekipa ali mislim da će sve zavisiti od nas – nada se Kalinić.\nPosle šest odigranih kola na tabeli vodi Borac sa 14 bodova i utakmicom manje. Sledi Spartak iz Ljiga sa istim učinkom, a na trećem mestu se nalaze Smederevci sa 11 bodova i četiri trijumfa.\nRezultati utakmica 6. kola: Spartak – Metalac 3:2, Klek – VGSK 3:2, Mladenovac – Novi Sad 2:3 i Smederevo – Železničar 3:0. Utakmica Borac – Valejvo igra se u nedelju od 17 časova.


Naveo je kako vjeruje da će Narodna skupština, razmatrati to pitanje i donijeti svoj stav o tome\nAvaz.ba / Srna 27.05.2020\nSTAVOVI Dodik: Rezolucija je historijska podvala Srbima\nČlan Predsjedništva BiH Milorad Dodik rekao je da je Rezolucija o poštovanju žrtava fašističkih režima i pokreta, koju je usvojio Predstavnički dom Parlamentarne skupštine BiH akt revizionizma i podvala srpskom narodu, te izrazio očekivanje da će je Narodna skupština Republike Srpske odbaciti.\nDodik je ocijenio da je to revizija historijske istine i da favorizuje neistinu, "favorizuje neke vrste stradanja, čak i naroda koji u to vrijeme nisu postojali kao što su Bošnjaci".\nGovoreći o inicijativi SNSD-a i partija vladajuće koalicije za održavanje posebne sjednice NSRS o ovoj rezoluciji, Dodik je naveo da vjeruje da će Narodna skupština, a evidentno je imajući u vidu inicijatore održavanja posebne sjednice, razmatrati to pitanje i donijeti svoj stav o tome.\n- Naš prijedlog će biti da se to odbaci kao akt revizionizma, da je to podvala, da nema nikakvu istorijsku verifikaciju i da naravno ukoliko nema po bilo kojoj ocjeni u vezi sa Drugim svjetskim ratom termina da je nad Srbima izvršen genocid i da su najviše stradali. U ovoj rezoluciji koji su usvojili Šarović i Borenović kaže se da su stradali antifašisti, Bošnjaci, Hrvati pa tek onda Srbi - naveo je Dodik.\n- Onaj ko razumije i zna na koji način se pišu dokumenta smatra da smo mi trećerazredna priča u svemu tome, ali smo prvorazredni stradalnici - istakao je Dodik.\nOn je rekao da "prvorazredni izdajnici kakvi su Šarović i Borenović mogu da podvale takvu jednu vrstu neistine". Dodik je dodao da nema nikakav žal za tim i da smatra da je to bio legitimni cilj tadašnje partizanske vojske "i da je to dio ukupnih ratnih dešavanja koja su se tamo dogodila i u Blajburgu nije bilo nevinih".\n26.05.2020 u 08:45\nMilorad Dodik Rezolucija Narodna skupština RS


Evropska unija navodi da je njena industrija turizma suočena sa zaprepašćujućim ciframa pada zbog krize izazvane koronavirusom i evropski komesar za unutrašnju trgovinu traži da taj sektor bude prvi kada dođe do raspodele sredstava za oporavak.\nKomesar EU Tijeri Breton rekao je da bi industrija turizma mogla da pretrpi pad do 70 odsto i da će ona među poslednjim da se oporavi dok se EU suočava možda sa najtežim izazovom od svog nastanka.\nŠirom Evrope vidljiva je turistička kriza od praznih trgova kao što je Gran Plas u Briselu do pustih spomenika kao što je Koloseum u Rimu, gondola koje stoje i čekaju nepostojeće turiste u Veneciji, praznih aerodroma i plaža.\n“Venecija je na kolenima”, rekao je gradonačelnik Luiđi Brunjaro.\nEvropa nije jedina koja se suočava sa teškoćama u tom sektoru, ali Breton kaže da evropsko tržište predstavlja polovinu svetskog turizma.\nScene do sada neviđene od Drugog svetskog rata pogađaju sve od multinacionalnih avio-kompanija do porodičnih hotela.\nGubitak između 275 i 400 milijardi EUR\n“Turizam je prvi sektor pogođen koronavirusom i siguran sam da će najsporije da se oporavi i izađe iz ove faze”, rekao je Breton odboru u Evropskom parlamentu preko video linka.\nNa osnovu informacija iz međunarodnih institucija i trgovinskih grupa Breton je rekao da se suočavaju sa “zapanjujućim ciframa”. On je rekao da će između 275 i 400 milijardi evra biti gubitak industrije turizma i putovanja zbog pandemije.\nPrema njegovim rečima, procenjuje se da će međunarodna putovanja pasti do 30 odsto ove godine dok bi turizam mogao da bude pogođen padom od 45 do 70 odsto.\n“Gubitak zarade na evropskom nivou sa kojima se suočavamo za hotele i restorane je reda veličine najmanje 50 odsto godišnjih prihoda”, rekao je Breton i dodao da bi to moglo da poraste do 70 odsto za turoperatore i turističke agencije i još više za neke kompanije za krstarenja i aviokompanije.\nStvar dodatno pogoršava to što su neke zemlje koje su posebno teško pogođene koronavirusom takođe jako zavisne od turizma, kao što su Italija i Španija.\nEU se sprema za veliku operaciju pomoći\nPandemija se osetila u svim sektorima ekonomije i EU se sprema za veliku operaciju pomoći često poređenu sa američkim Maršalovim planom za oporavak razorene Evrope posle Drugog svetskog rata.\nVođe EU će se sastati na specijalnoj video konferenciji u četvrtak da razgovaraju u pomoći. Neke zemlje smatraju da je potreban fond od 1.500 milijardi evra da bi se pomoglo najteže pogođenim zemljama u bloku.\nBreton je rekao da će se truditi da turizam bude prvi za dobijanje pomoći.\n“Mislim da turizam treba da dobije najviše, više od 20 odsto bez sumnje”, rekao je on evroposlanicima.\nBreton je izrazio nadu da će moći ponovo da se putuje već ovog leta. Međutim, u Nemačkoj su pesimistični oko toga. Ministar spoljnih poslova Nemačke Hajko Mas rekao je da ne treba imati iluzije jer će napori da se ograniči širenje koronavirusa nastaviti da ograničavaju slobodu kretanja.\n“Neće biti moguće imati normalnu sezonu odmora sa barovima na plaži i planinskim kućicama ovog leta”, rekao je Mas.\nBreton je predložio da se u septembru ili oktobru organizuje evropski samit o turizmu.\nPingback: Zastrašujuć udarac za turizam, pad u Evropi do 70% - Vugla\n23/04/2020 | 09:07


Znali smo da Srbi nisu gađali Markale\nZnali smo da Srbi nisu gađali Markale\nNastavljajući odbranu pred Haškim tribunalom, Radovan Karadžić je pred sudije izveo britanskog pripadnika Unprofora koji je posvedočio da je uveren da bosanski Srbi u februaru 1994. nisu ispalili granatu koja je na sarajevskoj pijaci Markale ubila i ranila desetine građana.\nPrema optužnici koja Karadžića tereti za teror nad civilima u Sarajevu dugotrajnim granatiranjem i snajperskim napadima, minobacačku granatu koja je na Markalama 5. februara 1994. ubila 66 osoba, a ranila više od 140 građana, ispalila je Vojska Republike Srpske.\nZaštićen svedok KW-570 izjavio je da su bh. Srbi bili optuženi i pre nego što je istraga obavljena. Krajnje neobičnim nazvao je to što je pijacu pogodila samo jedna granata, ako se zna da je iz minobacača uvek neophodno ispaliti više projektila da bi se cilj pogodio.\nKW-570 je naznačio da bi zbog visokih zgrada koje okružuju Markale, putanja granate morala biti gotovo vertikalna, što ga je navodilo na zaključak da je bila ispaljena iz neposredne blizine.\n„Bili smo šokirani da je samo jedna granata mogla da ubije i rani toliki broj ljudi… To je bilo moguće samo ako je pijaca bila dupke puna“, rekao je KW-570.\nSvedok se pozivao i na izveštaje Unprofora po kojima su granatu na Markale mogli da ispale mudžahedini koji su gađali „Jevreje koji su se evakuisali“, ali su „promašili“.\nUnprofor je pominjao i mogućnost da je neko granatu bacio sa okolnih zgrada.\nU dnevniku, koji je tada vodio, KW-570 je 7. februara 1994. zapisao da je „stvar sumnjiva, a celi svet je okrivio Srbe bez dokaza“. Po svedoku, koji je bio prisutan, tadašnji komandant Unprofora Majkl Rouz sutradan je generalu Armije BiH Jovanu Divjaku rekao da „‘ima dokaze“ da je „možda“ ABIH gađala Markale. Divjak i drugih generali ABiH to su dočekali „potpunom tišinom“, a zatim je usledio „niz opravdanja“.\nPremda su rekli da imaju snimak da su Srbi ispalili granatu, oficiri ABiH ga nikada nisu pokazali. General Rouz je pretnju da će „celom svetu objaviti da sumnja da je njihova strana kriva“ narednog dana još jednom uputio vlastima u Sarajevu, pokušavajući da ih primora da prihvate pregovore o uklanjanju teške artiljerije iz i oko Sarajeva, što su one zatim i učinile, naglasio je KW-570.\nStrategiju muslimanskih vlasti svedok je opisao kao izazivanje incidenata u gradu sa civilnim žrtvama, kako bila okrivljeni bh. Srbi, u nameri da se protiv njih izazove međunarodna intervencija. Ta strategija uključivala je otvaranje vatre iz civilnih objekata, uključujući i bolnice, i iz blizine Unprofora, radi izazivanja srpskog odgovora.\nKW-570 izjavio je i da vlada u Sarajevu nije želela da olakša patnje civilnog stanovništva i da je jednom prilikom sprečila obnavljanje isporuka vode.\nDok ga je unakrsno ispitivala tužiteljka Kerolajn Edžerton, svedok je potvrdio da nije ekspert za minobacače i da nikada nije učestvovao u istragama o eksplozijama. Rekao je i da „nikada nije video mudžahedine u Sarajevu“ i da je znao da ih ima samo u okolini Maglaja.\nOn je sugerisao da je izveštajem u kojem su pomenuti razmatrano „šta se moglo dogoditi“ na Markalama.\nSuđenje Karadžiću, optuženom i za ratne zločin u Srebrenici; progon Muslimana i Hrvata širom BiH i uzimanje za taoce „plavih šljemova“ UN, 1992-95, biće nastavljeno u ponedjeljak.\nРОКФЕЛЕРОВА ФОНДАЦИЈА ОБЈАВИЛА ПЛАН\nАКО ДО САДА НИЈЕ БИЛО ЈАСНО, САДА ЈЕСТЕ: Нема проширења ЕУ\n„ВАТРЕНИ ПОЈАС“ ОKО СРБИЈЕ НИЈЕ СЛУЧАЈНОСТ, БЕОГРАД МОРА ОДИГРАТИ KАО НИKАД ДО САДА!


KRIK: DETALJI ISTRAGE PROTIV BELIVUKA: KUĆA ZA LIKVIDACIJE, ORUŽJE NA STADIONU PARTIZANA\nKRIK - Mreža za istraživanje kriminala i korupcije 06.02.2021.\nTužilac je juče pokrenuo istragu protiv Veljka Belivuka, vođe navijačke grupe „Principi“ bliske crnogorskom kavačkom klanu, i protiv dvadeset jednog njegovog saradnika. U naredbi za sprovođenje istrage, čije detalje ekskluzivno objavljuje KRIK, opisuje se kako je ova grupa mamila žrtve, odvozila ih u kuću specijalno namenjenu za ubistva, a „hemijska sredstva” su korišćena da se otklone tragovi. Prostorije na stadionu fudbalskog kluba Partizan su navodno koristili da čuvaju oružje i drogu. KRIK otkriva i da istragu protiv Belivuka vodi tužilac Saša Ivanić, poznat po tome što je vodio postupke protiv narko-bosa Darka Šarića i kontroverznog biznismena Stanka Subotića.\nTridesetpetogodišnji Veljko Belivuk, vođa navijačke grupe „Principi”, kada je uhapšen u četvrtak bio je osumnjičen za dva ubistva. U roku od jednog dana, na ovu crnu listu dodato je još jedno, otkriva KRIK.\nU jučerašnjoj naredbi o pokretanju tužilačke istrage, do koje je došao KRIK, navodi se da je Belivukova grupa osumnjičena za ubistva kriminalca Milana Ljepoje, navijača Gorana Veličkovića i Zdravka Radojevića.\nSva ubistva izvršena su na sličan način, kako tvrdi tužilaštvo – članovi Belivukovog klana su namamili žrtve, kidnapovali ih i odvezli do kuće u beogradskom prigradskom naselju Ritopek koja je služila specijalno za ubistva. Ova kuća je bila dobro obezbeđena, imala je najsavremeniji video-nadzor i bila je opasana visokom ogradom, navodi tužilaštvo.\nSlučaj je dobio tužilac Saša Ivanić koji je, pre svega, poznat po tome što je podigao optužnice protiv narko-bosa Darka Šarića, kontroverznog biznismena Stanka Subotića, ali i Branka Lazarevića – bivšeg šefa kabineta tada ministra policije Ivice Dačića. Šarić je prošle godine osuđen na 15 godina zatvora, dok su Subotić i Lazarević na kraju suđenja oslobođeni.\nPritisci na tužioca\nTokom suđenja Šariću i Subotiću, na tužioca Ivanića vršen je pritisak. Između ostalog, obaveštajna agencija BIA je tabloidima dostavila njegovu fotografiju iz baze MUP-a, zbog čega se tužilac žalio da mu je ugrožena bezbednost. U maju 2018. godine Ivanić je napadnut ispred zgrade Specijalnog suda – nakon svađe zbog manje saobraćajne nezgode napadač ga je udario u glavu, a potom pobegao sa mesta događaja. On je kasnije uhapšen.\nU svojoj novoj istrazi, Ivanić je kao lidere klana označio Belivuka i njegovog dvadesetdevetogodišnjeg saradnika Marka Miljkovića. Osim njih, istraga je pokrenuta protiv još 20 osoba za koje tužilaštvo tvrdi da su bili članovi grupe.\n„Belivuk i Miljković stvorili su plan da se pod paravanom navijačke grupe „Principi“ vrše krivična dela kako bi se pored imovinske koristi stekao i primat u kriminogenoj sredini – zastrašivanja suparničkih kriminalnih grupa, preuzimanja prevlasti na tržištu droge, ubistva pripadnika drugih kriminalnih grupa“, navodi u dokumentu tužilac Ivanić.\nGrupa je bila uključena u otmice, ubistva, prodaju droge i pranje novca, piše u naredbi o pokretanju istrage. Belivukova ekipa koristila je i prostorije stadiona fudbalskog kluba Partizan u kojem je krila oružje, ali i drogu, otkriva dokument.\nKRIK je ranije pisao i da policija Beluvuka i njegove saradnike označava kao pripadnike crnogorskog kavačkog klana, ali se detalji o tome ne nalaze u ovom slučaju. Pred hapšenje, Belivuk je bio u Crnoj Gori u poseti Radoju Zviceru, vođi kavačke grupe. Kavački klan je, podsećamo, već godinama u ratu sa škaljarskim, u kojem je stradalo oko 50 ljudi.\nU javnosti su ranije otkrivene i veze koje su Belivuk i saradnici imali sa ljudima iz policije i politike. U naredbi o pokretanju tužilačke istrage nema detalja o tome.\nIstraga tužilaštva, kako se vidi u dokumentu, pokriva period rada ove grupe tek od 2019. godine – mada je grupa bila aktivna i ranije.\nKuća za ubistva\nJedna od Belivukovih žrtava, kako sumnja tužilac, je Milan Ljepoja, međunarodni kradljivac koji je pre više godina učestvovao u pljački zlatare u Dubaiju.\nBelivukova grupa ga je likvidirala jer je, navodno, planirao da ubije jednog njenog člana – Marka Andrića, kako sumnja tužilac. Nije rekonstruisan tačan datum likvidacije. Navodi se da su ga početkom novembra prošle godine namamili da dođe iz Niša, gde je živeo, u Beograd. Na parkingu u blizini „Laste“, na autoputu ka Nišu, u kolima „pasat“ ga je sačekao osumnjičeni Dejan Tešić i odvezao do kuće u Ritopeku koju je grupa koristila za kriminalne radnje, tvrdi tužilaštvo. Tu su ubili Ljepoju, a potom pokušali da unište tragove tako što su spalili njegovu odeću i koristili hemijska sredstva kako bi očistili prostorije i otarasili se leša, piše u tužilačkom dokumentu.\nNavodi se da Belivukova grupa stoji i iza ubistva Gorana Veličkovića, navijača Partizana, koji je nestao u avgustu prošle godine.\nModel ubistva je bio isti kao i u slučaju Ljepoje – Veličkovića su, tvrdi tužilaštvo, namamili da dođe do privatne klinike Euromedik u Višegradskoj ulici u Beogradu. Tu je, piše u tužilačkom dokumentu, ušao u automobil „smart“ koji je vozio Vuk Vučinić, jedan od članova grupe, i otišli su do kuće u Ritopeku gde je Veličković ubijen. Tužilaštvo tvrdi da je i Veličković likvidiran iz osvete, ali ne navodi nikakve detalje.\nTri meseca kasnije grupa je, sumnja tužilaštvo, ubila i Zdravka Radojevića. Na poziv Nemanje Lakićevića, osumnjičenog Belivukovog saradnika, Radojević je došao do parkinga kod „Laste“. Povod je, kako piše u dokumentu, bio rešavanje problema koji je imao sa navijačima Partizana. Radojevića je sačekala nepoznata osoba, on je prešao kod nje u „reno megan” i odvezli su se do pomenute kuće u Ritopeku u kojoj je Radojević potom ubijen, tvrdi tužilaštvo. Članovi grupe pobrinuli su se za njegov automobil i dan kasnije ga prebacili na drugo mesto.\nGrupa je na više lokacija po Beogradu držala oružje – dve lovačke puške, dva pištolja marke „CZ 99“ i jedan „Glok 19“.\nNavodi se i da su postojale prostorije na stadionu fudbalskog kluba Partizan koje su koristili samo članovi Belivukove grupe. Policija ih je pre dva dana pretresla i pronašla pušku sa prigušivačem i pištolj sa uklonjenim serijskim brojem – kakvi se obično koriste za ubistva.\nTužilac tvrdi i da se u ovim prostorijama fudbalskog kluba držala droga koju su članovi grupe dalje prodavali.\nIako se navodi da je klan trgovao drogom, ovaj ulov je bio mali. U policijskoj akciji je zaplenjeno svega 100 grama kokaina, heroina i marihuane.\nTužioci u društvu uhapšenog navijača\nKada je jedan od navijača Partizana juče uhapšen u restoranu u Pančevu, nalazio se u društvu dvoje tužilaca – Tome Zorića, sekretara Državnog veća tužilaca, i Milice Ljubičić iz Drugog osnovnog tužilaštva u Beogradu. Zorić je za portal Nova.rs rekao da uhapšenom navijaču njegova majka izdaje stan i da se sa njim našao kako bi uzeo račune i novac za kiriju.\nVeze u policiji i politici nisu razjašnjene\nU tužilačkom dokumentu o pokretanju istrage za sada nema detalja o vezama Belivuka i njegovih saradnika sa političarima i policajcima.\nKRIK je ranije otkrio da je bitna veza ovog klana u policiji bio žandarm Nenad Vučković zvani Vučko koji je često bio u društvu Belivuka na utakmicama, a o čemu svedoče njihove zajedničke fotografije. Preko njega Belivuk je bio u kontaktu sa bivšom državnom sekretarkom MUP-a i tada jednom od najmoćnijih osoba u policiji Dijanom Hrkalović.\nJedan od uhapšenih članova Belivukove grupe je i Boris Karapandžić, koji je u društvu Danila Vučića, sina predsednika Srbije, navijao na svetskom prvenstvu u fudbalu u Rusiji 2018. godine.\nZa razliku od njega, istraga se u ovom slučaju ne vodi protiv Aleksandra Vidojevića zvanog Aca Rošavi koji je više puta fotografisan u društvu predsednikovog sina. Vidojević je ranije bio deo iste navijačke grupe kao Belivuk i takođe se u policiji vodi kao član kavačkog klana. Predsednik Aleksandar Vučić nikada nije objasnio ove veze, ali su predstavnici vlasti i domaći tabloidi KRIK često napadali zbog objavljivanja njihovih zajedničkih slika, dok su novinarki KRIK-a zbog toga navijači jednom prilikom oduzeli telefon.\nJoš jedna zanimljiva osoba povezana sa ovom navijačkom ekipom, a protiv koje se ne vodi istraga je Borko Aranitović, koji je bio angažovan kao obezbeđenje na inauguraciji predsednika Aleksandra Vučića. On je jedan od muškaraca koji su sa ovog događaja nasilno izbacili novinare i građane.


Za razvoj inovativnih preduzeća do 300.000 evra po projektu - AgroSmart\nFond za inovacionu delatnost objavio je programe kroz koje dodeljuje bespovratno do 80.000 evra, odnosno do 300.000 evra, u cilju podsticanja razvoja i stvaranja inovativnih preduzeća, to jest osnivanja „start-up“ ili „spin-off“ kompanija u privatnom sektoru.\nReč je o Programu ranog razvoja i Programu sufinansiranja investicija.\nProgram ranog razvoja namenjen je mladim preduzećima koja razvijaju tehnološku inovaciju za kojom postoji potreba na tržištu. Osmišljen je sa namerom da podrži opstanak preduzeća tokom kritične faze istraživanja i razvoja i omogući razvijanje poslovnih kapaciteta pomoću kojih će svoje inovacije plasirati na tržište.\nVisina iznosa finansiranja je do 80.000 evra, odnosno do 70 odsto ukupno odobrenog budžeta projekta, a najmanje 30 odsto odobrenog budžeta projekta obezbeđuje podnosilac prijave iz drugih privatnih izvora nezavisnih od Fonda.\nKonkurisati mogu mikro ili malo privredno društvo u većinskom privatnom i većinskom srpskom vlasništvu (51 odsto ili više) osnovano u Srbiji i ne starije od pet godina u trenutku podnošenja prijave ili tim koji se sastoji od najviše pet članova (osoba). Projekat može biti iz bilo koje oblasti nauke i tehnologije i bilo kog industrijskog sektora.\nProgram sufinansiranja inovacija nemenjen je mikro, malim ili srednjim preduzećima sa većinskim privatnim vlasništvom, registrovanim u Srbiji. Dodeljuje se finansijska podrška do 300.000 evra po projektu.\nPodrška omogućava razvoj novih proizvoda, usluga i tehnologija sa dodatom vrednošću i podsticanje komercijalizacije istraživanja i razvoja postojećih inovativnih preduzeća, kao i uspostavljanje saradnje sa međunarodnim kompanijama. Rok za prijavu je 31. avgust.


Nepouzdan i dotrajao vodovodni sistem, ključni je višedecenijski problem Cetinja. Procijenjeni gubici u vodovodnom sistemu, na nivou su od 80 odsto. Do 2011. godine, dnevne restrikcije u vodosnabdijevanju bile su učestale, no večernje restrikcije i dalje su na snazi. Vodovodni sistem, već duže, u potpunosti je nerentabilan, jer su zbog znatne visinske razlike vodoizvorišta u odnosu na potrošače, troškovi prepumpavanja vode drastični. Otud, projekat rekonstrukcije i rehabilitacije vodovodnog sistema baziran je na zamjeni najvećeg dijela opteme i vodovodne infrastrukture. Ključni cilj je dovođenje sistema u stanje koje će omogućiti stabilno i kontinuirano vodosnabdijevanje. Preliminarne aktivnosti rezultirale su ukidanjem ljetnjih dnevnih restrikcija, no ključni dio rekonstrukcije vodovodnog sistema biće realizovan zaključno sa 2014. godinom.


13.02.2017 u 18:41\nPodrška OEBS-a suzbijanju krijumčarenja ljudi\nPotpredsednik Vlade Republike Srbije i ministar unutrašnjih poslova dr Nebojša Stefanović i ministar spoljnih poslova Republike Austrije i predsedavajući OEBS-u Sebastijan Kurc poručili da je krijumčarenje ljudi zločin protiv koga se dve države partnerski bore. Ministri Stefanović i Kurc, u sedištu Službe za borbu protiv organozovanog kriminala u Beogradu, prisustvovali su operativnom sastanku tužilaca i kriminalističkih inspektora iz Srbije, Hrvatske i Bugarske i uručenju donacije vozila i IT opreme Stalnoj udarnoj grupi za suzbijanje krijumčarenja ljudi. Zahvalivši predsedvajućem OEBS-u na doniranoj opremi, značajnoj za jačanje kapaciteta srpske policije i tužilaštva u borbi protiv organizovanog kriminala, ministar Stefanović je istakao da se Republika Srbija odgovorno i ozbiljno\n08.01.2017 u 14:42\nRoksanda Ninčić novi ambasador Srbije pri OEBS-u\nUkazom predsednika Srbije Tomislava Nikolića od 6. januara, Roksanda Ninčić postavljena je na dužnost izvanrednog i opunomoćenog ambasadora - stalnog predstavnika Srbije - šefa Stalne misije Srbije pri Organizaciji za evropsku bezbednost i saradnju i drugim međunarodnim organizacijama u Beču. Ukaz je donet na osnovu člana 112, stav 1, tačka 5. Ustava Republike Srbije, objavljen je u poslednjem broju „Službenog glasnika” od januara 2017. godine\n31.12.2016 u 16:42\nKurc započinje predsedavanje OEBS-u posetom Ukrajini\nBEČ - Ministar inostranih poslova Austrije Sebastijan Kurc, koji od sutra na godinu dana preuzima predsedavanje OEBS-u, već u utorak boraviće u Ukrajini. Kako je najavljeno u Beču on će obići liniju fronta u istočnoj Ukrajini kako bi se upoznao sa situacijom. „Moramo učiniti sve da bi izbegli dalju eskalaciju oružanih sukoba”, podvukao je on u poruci povodom preuzimanja predsedavanja OEBS-u. Takođe je istakao da bezbednost stanovništva u istočnoj Ukrajini mora biti prioritet. On će u utorak i sredu posetiti Dnjepropetrovsk i Mariupol, gde namerava da obiđe porušene kuće, kao i projekat Crvenog krsta za zaštitu od minskih polja. U rešavanju ukrajinske krize Kurc želi da ide u suret Moskvi, jer, kako je u više navrata podvukao, nema mira u Evropi bez Moskve. Konkretno Kurc\n29.09.2016 u 12:03\nPosmatrači OEBS-a obilaze Vojsku Srbije\nPredstavnici OEBS-a obišli su su kasarnu „Mija Stanimirović“ u Nišu i vojni deo aerodroma u ovom gradu. Ovoj poseti, kako je saopštilo Ministarstvo odbrane, prethodio je skup u Domu Garde u Topčideru gde su goste pozdravili potpukovnik Vlastimir Milanović, načelnik Verifikacionog centra i Piter Vander Bruk, koji je načelu Agencije za kontrolu naoružanja Beneluksa. U skladu sa članom 20. „Bečkog dokumenta 2011“, ovakav vid posete svaka država učesnica organizuje najmanje jednom u pet godina. Verifikacioni centar formiran je 1996. godine, posle potpisivanja Sporazuma o podregionalnoj kontroli naoružanja u Firenci, a u skladu sa odredbama Dejtonskog mirovnog sporazuma.\n28.09.2016 u 14:43\nNeprihvatljiva izjava savetnika OEBS-a o Savamali\nIzjava višeg savetnika OEBS-a Mauricija Salustra o rušenju zgrada u Savamali 25. aprila, u noći izbora, izazvala je žestoke reakcije ministara unutrašnjih i spoljnih poslova, Nebojše Stefanovića i Ivice Dačića. Salustro je, kako prenosi N1, na radionici o izazovima sistema kontrole rada policije u Srbiji u organizaciji ovdašnje misije OEBS-a rekao da se iz izveštaja zaštitnika građana Saše Jankovića može zaključiti da je rušenje u Savamali bilo „planirano na visokom nivou”, jer u suprotnom ne bi bilo moguće.\n23.09.2016 u 19:07\nBEČ – Predstavnica OEBS-a za slobodu medija Dunja Mijatović pozvala je danas sve odgovorne aktere u Bosni i Hercegovini i Srbiji, a posebno medije, da se uzdrže od zapaljive retorike koja bi mogla da podstakne mržnju, saopštio je OEBS. „Mediji imaju etička pravila koja treba da poštuju i da slede, a posledice nepridržavanja tih fundamentalnih principa mogu biti pogubne”, rekla je Mijatović, podsetivši na događaje početkom 1990-ih u bivšoj Jugoslaviji. Mijatović je izrazila čvrsto uverenje da propaganda predstavlja „zloupotrebu slobode medija koja je na kraju uništava”. Proteklih dana, mediji u BiH i Srbiji objavili su izvestan broj članaka koji se odnose na pretnju novim oružanim sukobom u BiH i oko te zemlje, navodi se u saopštenju. „Na osnovu izveštavanja o tom pitanju u\n06.09.2016 u 09:30\nMože li RIK dobiti veća ovlašćenja\nJeste konačni izveštaj posmatračke misije Oebsa na parlamentarnim izborima 24. aprila objavljen tek tri meseca posle njihovog završetka i nikako ne može da utiče na te izbore, ali bi izgleda mogao da se iskoristi za predstojeće predsedničke. Neke od preporuka, poput, na primer, bolje obuke članova biračkih odbora i obuhvatnije edukacije birača, mogli bi da se uvaže već za predsedničke izbore koji su na redu za oko pola godine, ali je jasno i da bi opozicija u ovom izveštaju mogla da nađe materijala kojim bi mogla da „gađa” vladajuću koaliciju i njenog kandidata. Pokret Dosta je bilo je već saopštio da taj dokument „potvrđuje sve što je DJB govorio: da je Vučić, uz zloupotrebu državnih resursa, kontrolisane medije i naknadno RIK-ovo ’štimovanje’ ponavljanja izbora, manipulisao izbornom\n30.06.2016 u 12:31\nGeneral Đorđević na konferenciji OEBS-a o bezbednosti\nNa Godišnjoj preglednoj konferenciji o bezbednosti koja okuplja visoke zvaničnike država učesnica OEBS, u ime Ministarstva odbrane i Vojske Srbije, učestvuje general-major Slađan Đorđević, rukovodilac Sektora za politiku odbrane Ministarstva odbrane. Konferencija se održava u organizaciji Nemačke, trenutno predsedavajuće OEBS, saopštilo je Ministarstvo odbrane. Na konferenciji su razmotrene sledeće teme: „Obezbeđenje bezbednosti i stabilnosti u regionu OEBS u svetlu situacije u Ukrajini“; „Konfliktne situacije u regionu OEBS - bezbednosni aspekti“; „Izazovi koji proističu iz trenutnih migracijskih trendova“; „Kontrola naoružanja i mere za jačanje poverenja i bezbednosti - problemi i perspektive“; „Jačanje mehanizama OEBS u okviru konfliktnog ciklusa“ i „Borba protiv\n11.06.2016 u 12:12\nOEBS: Vlasti Srbije da pojačaju istrage o ubistvima novinara\nBEČ – Povodom 15-godišnjice ubistva srpskog novinara Milana Pantića, predstavnica OEBS-a za slobodu medija Dunja Mijatović pozvala je danas vlasti u Srbiji da pojačaju napore u istrazi o tom ubistvu i drugim slučajevima ubistava novinara u prošlosti. „Vlasti su dužne da obezbede da počinitelji i organizatori koji stoje iza napada na novinare ne prođu nekažnjeno”, rekla je Mijatović, istakavši da 15 godina nakon stravičnog ubistva Pantića pravda još nije zadovoljena, saopštio je danas OEBS. Mijatović je podsetila i na druge nerešene slučajeve ubistava novinara iz ranijih godina u Srbiji, uključujući ubistvo Slavka Ćuruvije 1999. godine, smrt Dade Vujasinović 1994. i druge napade na novinare o kojima, kako kaže, nije pokrenuta istraga. Ona je ponovila svoju podršku incijativi koju\nPeriod ponovnog zaražavanja koronom je tri meseca i to su blaže kliničke slike


Nove ekspolozije bombi u Kini\nKineska policija ispred zgrade pokrajinske kancelarije Komunističke partije u Šanšiju\nDržavna agencija Šinhua prenosi da je pronađen i električni izolacioni materijal za montažu i elektronskih komponenti - što ukazuje da je reč o bombama domaće proizvodnje\nKineske vlasti su saopštile da je nekoliko ručno napravljenih bombi eksplodiralo ispred Pokrajinskog komiteta Komunističke partije u severnoj pokrajini Šanši. Izveštaj je uputio dopisnik Glasa Amerike u Pekingu, Bil Ajd.\nPokrajinska policija navodi da je jutros oko 8 sati, ispred sedišta Pokrajinskog komiteta Komunističke partije u Tajuanu eksplodiralo nekoliko improvizovanih bombi napunjenih čeličnim kuglicama.\nNa fotografijama koje su, u međuvremenu, objavljene na internetu vidi se nekoliko manje oštećenih automobila sa razbijenim prozorima. Na snimcima se takođe vide probijena automobilska vrata i razneti prozori, kao i nekoliko osoba kako drže male metalne kugle nađene na mestu incidenta.\nDržavna agencija Šinhua prenosi da je pronađen i električni izolacioni materijal za montažu i povezivanje elektronskih komponenti - što ukazuje, kako se navodi, da je reč o “ručno napravljenim bombama”.\nNa jednom video blogu na, društvenom sajtu Jouku, objavljena je izjava jednog stanovnika Šanšija koji kaže da je podalje od mesta eksplozija šrapnel povredio jednu stariju ženu. Isti svedok je rekao da je čuo sedam eksplozija, od kojih su se tri dogodile jedna za drugom, dok su se ostale dogodile odvojeno.\nNa nekoliko drugih sajtova kineske društvene mreže Veibo, takođe je pomenuto da je povređena jedna starija žena koja je vodila dete u školu. Ali, zvanične vlasti i državni mediji za sada nisu objavili detalje o broju povređenih.\nPolicija nije objavila ni to ko bi mogao da bude odgovoran niti šta bi mogao da bude povod incidenta. Policija je nekoliko sati posle ekspozija saopštila da je situacija ispred partijskog pokrajinskog sedišta normalna.\nEksplozije u Tajuanu usledile su nešto više od nedelju dana nakon fatalne saobraćajne nesreće u simboličnom srcu kineske prestonice, na Trgu Tjenanmen, kod ulaza u Zabranjeni grad, koju su vlasti opisale kao “teroristički napad”. U tom napadu učestovale su tri osobe iz iste porodice.\nRanije ove godine, u jednom manjem okrugu južno od Tajuana, jedan čovek podmetnuo je eksplozivnu napravu u stambenom kompleksu u kojem žive poreski zvaničnici. Državni mediji su preneli da je u tom napadu ubijena ćerka jednog od lokalnih policijskih funkcionera.\nMeđutim, dva najnovija incidenta se razlikuju po tome što su se dogodila uoči održavanja važnog skupa kineske Komunističke partije posvećenog usvajanju novih ekonomskih i drugih reformi, koje bi trebalo da se sprovedu u narednih pet do deset godina.\nUpitan šta misli o poslednja dva incidenta kao i da li smatra da su oni posledica socijalnog nezadovoljstva, portparol kineskog ministarstva inostranih poslova Hong Lei je odgovorio.\nHong je rekao da kineske vlasti sprovode istragu u pokrajini Šanći, a da je policija već završila istragu o napadu na trgu Tijenanmen. Dodao je da je predstojeći partijski skup važan za dalje otvaranje i sprovođenje reformi u Kini.\nKineske vlasti su, u međuvremenu, pojačale mere bezbednosti istovremeno nastojeći da stvore povoljnu klimu kako bi partijska konferencija protekla u miru.


Ognjen Vidović na ustupanju u VGSK - OK Radnički Kragujevac\nOdbojkaški klub Radnički je nedavno sklopio saradnju sa ekipom VGSK iz Velikog Gradišta, sredinom iz koje su potekla slavna odbojkaška imena, kao što su Mitić, Trifunović, Kovač i mnogi drugi. Kao jedan od prvih koraka pomenute saradnje je dogovor o ustupanju talentovanog primača Ognjena Vidovića (20), izdanka kragujevačke škole odbojke, koji se ovim sportom bavi od 12. godine. Ekipa iz Gradišta će naredne sezone nastupati u Prvoj ligi, a Vidović će dobiti značajan prostor kako bi iskazao talenat koji poseduje i stekao neophodno iskustvo i rutinu.\nU sklopu saradnje koja je uspostavljena sa ekipom VGSK iz Velikog Gradišta, Ognjen Vidović će nastupati za pomenuti tim u narednoj sezoni. Kvalitetan rad koji je decenijama prisutan i činjenica da je VGSK jedan veliki odbojkaški centar Srbije iz kojeg su isplivala velika odbojkaška imena su glavni faktor uspostavljanja saradnje. VGSK je i pored uspešne superligaške prošlosti trenutno igrajući u prvoj ligi Srbije preuzeo na sebe ništa manje važan posao, a to je kvalitetan rad sa mladim igračima koji su budućnost našeg sporta. Dolazak Bogdana Stanojevića i Veljka Bohareva iz Velikog Gradišta i odlazak Ognjena Vidovića je samo početak saradnje za koju pre svega želim da kažem da je na obostrano zadovoljstvo. Davne 2001. godine sam i ja nastupajući za VGSK, debitovao u superligi tada Jugoslavije, što je samo razlog više da saradnja bude uspešna, obrazložio je osnove uspostavljene saradnje sa Gradištancima, direktor Radničkog Vladimir Jekić.\nPrethodni članakBogdan Stanojević pojačao redove Radničkog


14-01-2022 11:03 Svet Planeta\nOdnosi između NATO-a i Rusije su pali na alarmantno nizak nivo, upozorilo je Ministarstvo odbrane Rusije, nakon razgovora između vojnog bloka predvođenog SAD-om i Moskve o zabrinutostima za bezbednost na evropskom kontinentu.\nGovoreći posle sastanka dve strane u Briselu, zamenik ministra odbrane Aleksandar Fomin je istakao da Rusija računa na konstruktivnu diskusiju o predloženim garancijama.\n„Ruska strana je u više navrata predlagala NATO-u da preduzme mere za deeskalaciju situacije“, rekao je Fomin, dodajući da su inicijative Moskve ignorisane.\nMinistarstvo je navelo da je Fomin upozorio da su „odnosi Rusije i NATO-a na kritično niskom nivou“.\n„To stvara preduslove za incidente i sukobe, kao i narušavanje temelja bezbednosti.“\nFominove izjave usledile su nakon samita između predstavnika NATO-a i ruskih diplomata. Generalni sekretar vojnog bloka Jens Stoltenberg rekao je novinarima da su dve strane imale „iskren i otvoren razgovor o širokom spektru pitanja, naravno sa fokusom na tenzije u, i oko Ukrajine“.\nStoltenberg je otkrio da je NATO spreman da sa Moskvom zakaže „seriju sastanaka o različitim temama, uključujući ograničenja na raketno oružje u Evropi“.\nOn je rekao i da je NATO zainteresovan „za pronalaženje mogućnosti za razvoj civilnih i vojnih kanala komunikacije, kao i za mogućnost ponovnog uspostavljanja rada naših misija u Moskvi i Briselu“.\nOn je, međutim, stavio do znanja da vojna organizacija neće odustati i napraviti kompromis oko onoga što smatra svojim osnovnim principima kako bi smirila Rusiju.\nMoskva je zatražila pismene garancije da Kijev neće biti primljen u blok. Međutim, Stoltenberg je insistirao da „samo Ukrajina i 30 saveznika mogu da odluče da li će Ukrajina postati članica. Rusija nema pravo veta“.\nProšlog meseca Moskva je poslala dva nacrta sporazuma – jedan upućen Vašingtonu, a drugi NATO-u – koji uključuju i druge zahteve u vezi sa premeštanjem vojnog osoblja i tehnike, kao i pozive da se odustane od daljeg širenja vojne organizacije.\nOdnosi između NATO-a i najveće zemlje sveta poslednjih meseci su sve zategnutiji. U novembru je ruski ministar spoljnih poslova Sergej Lavrov rekao da se dosadašnji dijalog između dve strane pokazao bezuspešnim i da je vojni blok više zainteresovan za „razvijanje propagande i pritiska na Rusiju“ kada je u pitanju Ukrajina.\nMoskva je u oktobru obavila da suspenduje sve direktne bilateralne veze sa blokom i da zatvara kancelarije u Briselu. Taj potez je usledio kao odgovor na proterivanje osam ruskih diplomata od strane NATO-a iz njegovog sedišta u Briselu, za koje se navodi da su umešani u navodnu neotkrivenu „špijunažu“, što Rusija odbacuje.


Pošta Srbije - Najsavremeniji POS terminali stižu u sve pošte u Srbiji\nVršilac dužnosti direktora JP „Pošta Srbije” Zoran Đorđević i predsednik Izvršnog odbora Banke Poštanska štedionica mr Bojan Kekić potpisali su danas ugovor kojim počinje operacionalizacija nabavke više od 2.000 novih POS terminala koji će biti instalirani u svim poštama u Srbiji.\n„Uvođenje najsavremenijih POS terminala u sve pošte u Srbiji, kao i zamena zastarelih uređaja, važan je deo realizacije plana ubrzane digitalizacije usluga, što je jedan od primarnih razvojnih ciljeva Pošte Srbije, koji realizujemo uz podršku Vlade Republike Srbije. Na ovaj način, građanima ćemo obezbediti veću pouzdanost i kraće vreme transakcija, kao i savremene vidove prihvatanja platnih kartica u svim delovima zemlje”, izjavio je Zoran Đorđević, v.d. direktora Pošte Srbije.\nĐorđević je dodao i da današnji ugovor predstavlja novu eru u poslovnim odnosima između Pošte Srbije i Banke Poštanska štedionica, a sve u cilju digitalizacije i uvođenja novih tehnologija. „Naš prioritet su naši građani, pa je zato važno da sarađujemo i uvodimo nove usluge”, naglasio je Đorđević.\n„Ugovor omogućava i da se Banka Poštanska štedionica putem šaltera pošta dodatno približi svojim klijentima u mestima gde nema svoje ekspoziture”, izjavio je mr Bojan Kekić, predsednik Izvršnog odbora Banke Poštanska štedionica.\n„Instalacijom POS terminala poslednje generacije našim klijentima, ali i svim građanima Srbije, biće omogućeno da u razgranatoj mreži Pošte dobiju najkvalitetniju uslugu što će istovremeno doprineti i razvoju nacionalne DINA platne kartice”, rekao je Kekić i posebno istakao značaj saradnje sa Poštom Srbije za sve akcionare Banke Poštanska štedionica.


DODIK: Zahtev Izetbegovića usmeren protiv svih Srba! - Informer\n13:36 Politika 0\nDODIK: Zahtev Izetbegovića usmeren protiv svih Srba!\nPredsednik Republike Srpske Milorad Dodik izjavio je danas, na sastanku sa ambasadorom Srbije u BiH, da je jednostrana akcija bošnjačkog člana Predsedništva BiH Bakira Izetbegovića i njegov zahtev za reviziju presude protiv Srbije usmeren protiv svih Srba ma gde se nalazili\nDodik je na sastanku sa ambasadorom Stanimirom Vukićevićem ponovio da ostaje privržen Dejtonskom sporazumu.\nU saopštenju kabineta predsednika RS, dostavljenom Tanjugu, navodi se da su Dodik i Vukićević konstatovali da su odnosi Republike Srpske i Srbije na izuzetnom nivou.\nTokom sastanka, oni su razmijenili mišljenja i o ostalim aktuelnim pitanjima u Republici Srpskoj i BiH.\nSastanku je prisustvovao i generalni konzul Republike Srbije u Banjaluci Vladimir Nikolić, dodaje se u saopštenju.\nMilorad Dodik predsednik RS Bakir Izetbegović revizija tužbe\nDODIK: Najbolje bi bilo kada bi Izetbegović povukao zahtev!\n13:54 Politika 0


Bakir Dautbašić traži naknadu od 164.000 KM jer je zbog hapšenja ostao bez ministarske pozicije – Cazin.BA\nPočetna/BiH/Bakir Dautbašić traži naknadu od 164.000 KM jer je zbog hapšenja ostao bez ministarske pozicije\nbella 2 Juna, 2020\nPo ovom osnovu izgubljene koristi Dautbašić traži naknadu od oko 164.000 konvertibilnih maraka (KM), koja se ogleda u razlici između primanja sekretara i ministra, odnosno pozicije na kojoj je bio i na kojoj je trebao biti, piše BIRN.\nSvjedoci su rekli da je u decembru 2015. Savez za bolju budućnost (SBB) odlučio da Dautbašića predloži za ministra prometa i komunikacija BiH, a u dokumentu ove stranke se navodi da je taj prijedlog upućen VIjeću ministara 11. januara 2016., na dan kada je Dautbašić uhapšen.\nDautbašić je, svjedočeći u ovom sporu, ispričao kako je od 2003. radio kao sekretar Ministarstva sigurnosti BiH, vodeći na desetine projekata – od liberalizacije viznog režima do Strukturisanog dijaloga za reformu pravosuđa. Kazao je da je imao niz kontakata i susreta sa zvaničnicima u inostranstvu.\nO odnosu radne sredine prema Dautbašiću prije i poslije postupka svjedočili su službenici Ministarstva sigurnosti Sanjin Prašović i Fikret Šukurica. Obojica su rekli da je Dautbašić bio veoma ugledna i autoritativna figura u ministarstvu, te da je vodio značajne projekte. Prema njihovim riječima, status Dautbašića se promijenio nakon postupka.


Bajina Bašta - Sputnjik Srbija\n17:02 23 April 2021\nPozitivan svaki drugi testiran: Bajina Bašta novo žarište\nSvaki drugi testiran na virus korona u Bajinoj Bašti pozitivan je na virus korona i u toj Opštini uvedena je vanredna situacija.\nKlizište u Zaovinama na Tari ugrozilo je veliki broj kuća i objekata, ali i prirodu. U požarima pre sedam godina stradalo je oko 2.000 hektara šuma. Ipak, Tara je i dalje jedna od najlepših i najšumovitijih planina Evrope. I dok svoje blago poklanja ljudima, s pravom očekuje da ono bude i sačuvano, prenosi RTS.\n17:00 Izašao je na megdan Novaku i najavljuje velika dela: Nadam se da se neću zadržati na tom mestu


VojvodinaCafe - Zrenjanin dobija golf centar na 16 hektara\nVest objavljena: 09.08.2015 15:18\nDeo odbornika opozicije, koji nisu glasali za tu odluku, postavili su pitanje opravdanosti donošenja odluke jer, kako su istakli, na samo 15 kilometara od Zrenjanina, u blizini Žabaljskog mosta, već postoji Golf centar. Zamerili su, između ostalog, što će Golf centar biti izgrađen na lokaciji pored one na kojoj su izgrađeni stanovi za socijalno stanovanje u Ulici Franje Kluza, jer bi, smatraju, trebalo izgraditi još takvih stanova, a zamerki je bilo i zbog toga što se, zemljište “poklanja” privatnoj firmi.\nGradonačelnik Zrenjanina Čedomir Janjić objasnio je za skupštinskom govornicom da se 16 hektara ne poklanja, niti jeftino prodaje, već da to zemljište ostaje u vlasništvu grada i da će sve što se bude izgradilo, a što će finansirati Golf asocijacija, biti u vlasništvu grada Zrenjanina.\n“Kada se to bude izgradilo mi ćemo doneti odluku da sve to pripadne našem preduzeću Sportski objekti koje će sklopiti ugovor sa Golf asocijacijom o korišćenju”, objasnio je Janjić.\nGolf asocijacija Srbije iz Beograda podnela je inicijativu gradu Zrenjaninu da se na parcelama koje su u svojini Zrenjanina izgradi golf centar, uz njihova sredstva, stručni kadar i resurse za uređenje, opremanje i organizovanje rada centra, dok bi nosilac projekta bio Golf klub Sava doo Beograd.


ABA liga: Košarkaši Zvezde pobedili Megu (92:85) – Sport\n2 фебруара, 2021 Redakcija\nKošarkaši Crvene zvezde pobedili su na svom terenu u Beogradu ekipu Mega Sokerbet sa 92:85 (28:24, 21:22, 25:20, 18:19), u utakmici 17. kola ABA lige.\nZvezdu je predvodio Džordan Lojd sa 29 poena i četiri skoka. Lengston Hol u pobedi je učestvovao sa 14 poena i sedam asistencija, a Branko Lazić sa 12 poena. Dejan Davidovac dodao je devet poena i šest skokova, a Lendri Noko osam poena i devet skokova.\nU ekipi Mege najefikasniji je bio Filip Petrušev sa 22 poena, četiri skoka i četiri asistencije, a Marko Simonović postigao je 18 poena, uz 10 skokova, tri asistencije i tri ukradene lopte. Milenko Tepić utakmicu je završio sa 12 poena, 10 skokova i tri asistencije, a Malkolm Kazalon sa 15 poena i pet asistencija.\nZvezda je odigrala 14 utakmica u regionalnom takmičenju i ima 12 pobeda i dva poraza. Mega je odigrala 17 utakmica i ima 11 pobeda i šest poraza.\nU sledećem kolu Zvezda će u ponedeljak igrati u Sloveniji protiv Krke, a Mega će dan ranije dočekati Mornar.


Beta 21. marta 2018. 17:15\nMakedonsko Specijalno tužilaštvo za prisluškivane razgovore otvorilo je danas istragu protiv bivšeg premijera Makedonije Nikole Gruevskog zbog favorizovanja grčke kompanije Aktor za izgradnju autoputa Demir Kapija – Smokvica.\nPored Gruevskog u slučaju nazvanom „Aktor“ osumnjičen je i tadašnji ministar za saobraćaj i veze Makedonije Mile Janakieski.\nPrema Specijalnom tužilaštvu, Gruevski je Janakieskom naložio da eliminiše italijansku kompaniju, budući, kao što je rekao, Toto u Makedoniji „zastupaju komunjare (članovi konkurentske partije SDSM)“ i da dodeli izgradnju grčkom Aktoru.\nPored toga, kako prenose mediji, u slučaju „Aktor“ ima sumnji i za pranje para, koje je sprovodeno preko četiri kompanije koje su zaposlenima isplaćivale ogromne plate, koje su odmah u mestu Negotino na jugu zemlje pretvarane u evre i davane Grcima na ruke.\nNa taj način je, prema Specijalnom tužilaštvu, „oprano“ 31.856.811 evra u periodu od 2012. do 2016. godine. Protiv grčke kompanije Aktor se za izgradnju autoputa kroz Makedoniju, prema ranijim informacijama, istraga vodi i u Grčkoj.\nMinistar pravosuđa BiH Grubeša: Mamić definitivno neće biti izručen Hrvatskoj\nU HR saboru burno, Maras gađao Plenkovića papirnim avionom\nPopa: Ne postoje pritisci na Rumuniju da prizna Kosovo\nSkandalzna naslovnica desničarskkog Hrvatskog tjednika\nBugarska odlučila-kupuje američke avione\nGrčke: Plakati s fotografijama poslanika i upozorenje\nMUP: Radnikuna gradilištu pozlilo – nije pao sa visine\nHaški optuženik Ćorić danas izlazi na prevremenu slobodu


Istraživanje: Sistemi asistencije vozaču čine njegove reakcije tri puta sporijim! - Auto Republika\nSistemi poluautonomne vožnje predstavljaju izazov za proizvođače automobila, jer postoji rizik da će se vozač osloniti na njih preko svake mere.\nVeć se dogodilo nekoliko tragičnih saobraćajnih nesreća tokom ove godine, u kojima su vozila učesnici nezgoda koristila Teslin Autopilot, a uzrokovane su precenjivanjem moći sistema poluautonomne vožnje od strane vozača.\nSvi znamo da je neodmereno oslanjanje na nivo 2 autonomne vožnje rizično, ali koliki je tačno taj rizik, teško je prevesti u brojku. Tim istraživača iz Australije je pokušao upravo to, odnosno da odgovor na ovo pitanje elaborira kroz istraživanje koje je za cilj imalo utvrđivanje uticaja sistema poluautonone vožnje na koncentraciju vozača.\nKao deo, ranije ove godine objavljenog istraživanja CAN Drive, organizacija Seeing Machines je analizirala reakcije vozača u trenucima kada je Teslin autopilot bio u funkciji.\nPredstavljajući preliminarne nalaze na Međunarodnom samitu autonomnih vozila (Driverless Vehicle Summit – IDVS), Majk Lene, vodeći naučni saradnih u oblasti razumevanja ljudskog faktora u organizaciji Seeing Machines, naglasio je razliku između vožnje uz punu odgovornost i pažnju vozača u odnosu na onu kada se čovek oslanja na Autopilot.\nUčesnici istraživanja, vozači su proveli vreme za volanom limuzine Tesla Model S u testnom centru u Kanberi, realizujući tako onaj segment analize koji se odnosi na vožnju uz aktiviran Autopilot, ali i onaj drugi deo procedura, kada su im se obe ruke nalazile na obruču upravljača luksuznog sedana.\nAlarm se oglašavao na neredovnim osnovama dok se od vozača očekivalo da preuzme kontrolu nad vozilom u tom trenutku, kako bi izbegli zamišljenu prepreku.\nDok je vreme potrebno za reakciju vozača bilo u intervalu od 0,5 do 1,5 sekundi u situacijama u kojim je Autopilot bio van funkcije, dotle im je okolnostima u kojima je Autopilot bio budan i aktivan, za istu radnju trebalo do čak 3,5 sekundi kako bi reagovali na oglašavanje alarma.\nVozači su takođe iskazali tendenciju da dvostruko više vremena provedu za volanom automobila kod koga je aktiviran sistem poluautonomne vožnje, gledajući na drugu stranu, umesto na drum ispred sebe, u poređenju sa situacijama u kojima je sva saobraćajna odgovornost bila na njima.\nUpravo je ovaj deo “samovozećeg mozaika” kritičan, dok proizvođači ulažu napore da svoja vozila usklada prema zahtevima nivoa 3 autonomne vožnje, pa i onog sa stepenice iznad. Jedno od potencijalnih rešenja bi moglo da bude kvalitetnija obuka vozača, ali kako bi ona trebalo da se oblikuje, pitanje je na koje će odgovor tek uslediti nakon razmatranja od strane stručnjaka.\nSeeing Machines ima poseban interes da razume uticaj smanjene pažnje vozača koji koriste sisteme napredne asistencije. Ova organizacija trenutno razvija tehnologiju nadzora ponašanja vozača koja je zasnovana na upotrebi kamere, a automobilska marka koja koristi ovaj novi sistem je Cadillac. Konkretna stavka opreme je deo šireg paketa američke marke, koja nosi komercijalni naziv Super Cruise sistem.\nPrema mišljenju Lenea, pokrenuto je razmatranja o neophodnosti, odnosno zakonskoj obavezi upotrebe sistema nadzora nad ponašanjem vozača, a koji bi stupili na snagu u zemljama Evropske unije, počev od 2020. godine. Pored Cadillacovih CT6 vozila, marke poput Subarua razvijaju svoje sisteme nadzora nad ponašanjem vozača, a koji se takođe oslanjaju na zapise koje načini kamera.\nNovi Forester će zvučnim alarmom opomenuti vozača ukoliko sistem registruje da mu je pogled predugo usmeren mimo puta ispred vozila, u želji da se pažnja osobe za volanom vrati u okvire tekućih saobraćajnih izazova. Subaruov sistem će razlikovati vozače koji se nađu za upravljačem, kako bi se ranije memorisane postavke prilagodile aktuelnom korisniku vozila.\ntags: istraživanje izdvojeno poluautonomna vožnja studija tehnologija autonomne vožnje\nprevious Istraživanje: Pubertetlijama ne dozvoliti vožnju u društvu vršnjaka\nRealno, ma kako olakšavao vožnju, na neki način opasan je čak i najobišniji tempomat.


ĐILASOVA BANDA HULIGANA NAPRAVILA NOĆAS ŠTETU OD NEKOLIKO STOTINA HILJADA EVRA! Vesić: Postoje snimci šta su sve radili, SLEDE KRIVIČNE PRIJAVE - Informer\nTanjug - 08. 07. 2020.\n"Mi smo od jutros počeli procenu štete, procenjujemo svu materijalnu imovinu koja pripada gradu i privatnimm licima, a koju su huligani noćas uništili. Tokom dana ćemo, a najkasnije sutra imati zvaničnu procenu štete", rekao je Vesić.\n"To je sve šteta koja će morati da se plati. Mi cemo kao Grad Beograd, čim završimo procenu štete, podneti krivične prijave i prijave za naknadu štete protiv organizatora mada je formalno organizator bio jedan, a bilo ih je više jer se ovo sprema dugo", rekao je Vesić gostujući na Studiju B, navedeno je u saopštenju.\nVesić tvrdi da je glavni inspirator i organizator protesta Ðilasov, kako je rekao, "guru" Mlađan Ðorđević koji već duže vreme, preko Srđana Noga, pokušava da napravi haos u Srbiji.\n"Pored Mlađana Ðorđevića imate i vladiku Grigorija koji je juče, i po čemu će ostati upamćen u istoriji, kao prvi vladika tražio da se sruši Hram Svetog Save. Oni su inspiratori ovog zločina koji se desio sinoć u Beogradu. Najviše je odgovoran onaj koji ih i je i pozvao, te će protiv njega, ali i svih koji budu identifikovani biti podnete krivične prijave. Vreme je da plate štetu koju su naneli", istakao je Vesić.\nSinoćni protest je, ocenjuje, pokušaj da se na silu preuzme Narodna Skupština, izvrši državni udar i da na taj način, umesto na izborima, vlast preuzme "desnicarski šljam okupljen oko Noga".\nVesić je dodao da su to ljudi sa kriminalnim dosijeima, pod dejstvom alkohola i opijata.\nNaveo je da tramvaji jutros nisu mogli normalno da saobraćaju jer je nered bio po ulicama, a pre svega u Resavskoj ulici, te dodao da su radnici JKP "Gradska čistoća" jutros od četiri sada čistili nered.\nNaveo je i da nisu svi demonstranti nosili zaštitne maske i podsetio da je juče u Srbiji od posledica koronavirusa preminulo 13 osoba.\n"Ono što je sigurno, jeste da su Beograđani bezbedni u svom gradu. Policija je reagovala umereno s obzirom kako su oni zaslužili. Podsetio bih da je 2010. godine, kada je bila parada ponosa, bivši gradonacelnik Ðilas izašao na televiziju i tražio robiju za huligane, a danas ga očekujemo da traži aboliciju za ove od sinoć", rekao je Vesić i istakao da je huliganstvo huliganstvo kad god se desilo i da niko nema pravo da ruši javnu imovinu i upada u skupštinu sa namerom da je zapali.\nVESIĆ: Sav prihod od prodaje mojih knjiga tokom večerašnje promocije biće uplaćen bolesnom detetu za lečenje (VIDEO)\nVESIĆ: Nadam se da će Beograd biti domaćin SP u atletici 2020!\nmarketing impresum kontakt pravila korišćenja


Kosovo: Uklonjena živina sa 38 farmi zbog ptičjeg gripa - Društvo - Dnevni list Danas\nPočetna » Društvo » Kosovo: Uklonjena živina sa 38 farmi zbog ptičjeg gripa\nKosovska agencija za hranu i veterinu uklonila je živinu sa 36 porodičnih farmi širom Kosova zbog dijagnostikovanja virusa H5N8, odnosno ptičijeg gripa, preneo je danas portal Kossev pisanje Gazete ekspres.\nPorparol Agencije Ljamir Tači rekao je da posle potvrde prisustva virusa krajem maja, Agencija za hranu i veterinu nadgleda situaciju na terenu, kako bi sprečila i borila se protiv ove bolesti.\n„Agencija za hranu i veterinu od prvog dana kada je podignuta sumnja na prisustvo ptičijeg gripa preduzela je sve mere da spreči bolest u našoj zemlji. To je bolest koju je bilo nemoguće isključiti znajući da su pogođene sve zemlje u regionu i da bolest šire ptice selice“, rekao je Tači. Do sada na Kosovu, kako kaže, nema zaražene živine ni na jednoj komercijanoj farmi čiji su proizvodi prisutni na tržištu. Iz tog razloga nema sumnje ili rizika od konzumiranja proizvoda sa lokalnih farmi. Tači kaže da su sugerisali potrošačima da budu oprezni prilikom snabdevanja mesa živine i jaja.\n„Do sada smo uništili živinu na 36 farmi i dobijamo obaveštenja od farmera putem besplatnog kontakt broja koji smo odmah stavili u funkciju. Takođe ,preko zdravstvene službe sprovode se sve terenske aktivnosti. Do sada smo uspeli da održimo situaciju pod kontrolom“, kazao je Tači.\nOn je ukazao da je prema međunarodnim istraživanjima nizak rizik da se ptičiji grip proširi kroz proizvode.\n„Prema naučnim istraživanjima međunarodnih organizacija, postoji mali rizik od mogućnosti širenja ovog gripa kroz proizvode, a ono što se preporučuje je održavanje higijene i poštovanje drugih sanitarnih uslova, čak i u slučajevima kada se proizvodi kupuju i skladište“, naveo je Tači.


Tegeltija: Zašto je dobro objediniti funkcije predsjednika Srpske i člana Predsjedništva BiH iz Srpske - Argumenti\nNaslovna Kolumna Tegeltija: Zašto je dobro objediniti funkcije predsjednika Srpske i člana Predsjedništva BiH...\nTegeltija: Zašto je dobro objediniti funkcije predsjednika Srpske i člana Predsjedništva BiH iz Srpske\nPiše: Milan Tegeltija za banjaluka.net\nSedam razloga zašto bi bilo dobro objediniti funkcije Predsjednika Republike Srpske i člana Predsjedništva iz Republike Srpske, naravno direktnim izborom predsjednika RS koji bi predstavljao Republiku Srpsku u Predsjedništvu BiH.\nOstvarila bi se ustavna uloga predsjednika RS koja se zove PREDSTAVLJANJE Republike Srpske.\nNije logično ni konzistentno da Republiku Srpsku po Ustavu Republike Srpske predstavlja predsjednik RS, a u Predsjedništvu BiH druga osoba koja je član Predsjedništva. Član Predsjedništva BiH dekapacitira predsjednika Republike Srpske u funkciji predstavljanja Republike Srpske.\nPrema tome, kapacitiranjem predsjednika Republike Srpske funkcijom predstavljanja u Predsjedništvu BiH, ispunjava se u cjelosti ustavna uloga predsjednika RS.\nPrenosom oružanih snaga na nivo BiH dekapacitirana je takođe uloga predsjednika RS kao vrhovnog komadanta oružanih snaga RS koju ima po Ustavu RS. Kako oružane snage BiH imaju 3 komponente od kojih je jedna srpska, to bi značilo i vraćanje nadležnosti predsjednika RS nad svim oružanom snagama RS, bilo da se radi o policiji RS bilo srpskom komponentom oružanoh snaga BiH.\nJedinstvo i autentičnost politike Republike Srpske u BiH oličavao bi predsjednik RS koji i po Ustavu RS ostvaruje funkciju jedinstva vlasti.\nPošto se ne bi mijenjao način opoziva predsjednika RS predviđen Ustavom, ostvarila bi se Ustavna kontrola člana predsjedništva kroz ustavni kontrolu koja već postoji za predsjednika Republike Srpske predviđena Ustavom Republike Srpske.\nPredstavljanje u vanjskoj politci Republike Srpske, koju predsjednik RS mora da ima po Ustavu Republike Srpske, dekapacitirana je članom Predsjedništva BiH. Ulaskom predsjednika Republike Srpske u Predsjedništvo BiH bilo bi moguće ostvarivanje predstavljanja Republike Srpske u vanjskoj politici kroz predsjednika Republike Srpske.\nPrema tome ovo su samo neki od direktnih argumenata zašto bi bilo dobro primjeniti model po kojem bi predsjednik Republike Srpske, izabran na neposrednim izborima u RS, predstavljao RS u Predsjedništvu BiH.\nDualizam vlasti i predstavljanja na nivou RS i BiH ne doprinosi državotvornosti Republike Srpske. Što manje direktno izabranih funkcija od strane građana Republike Srpske na nivou BiH je dobro za Republiku Srpsku. Što više predstavljačkih funkcija iz RS na nivou BiH, to jača konfederalni koncept i kapacitet Republike Srpske.\nOvakvim modelom predsjednik Republike Srpske ne bi izgubio bukvalno ništa od svoje važnosti i kapaciteta predviđenih Ustavom RS, naprotiv – njegova funkcija bi bila znatno ojačana, a sa njom i pozicija Republike Srpske u BiH i prema vanjskom svijetu.


KVAČITET ŠIRI KVOTU: Junetina iz Semberije krenula za Tursku (FOTO) | Novosti.RS\nMićić kaže da se prvi ugovor o izvozu, koji je postignut sa Turskom odnosi na 500 tona mesa, ali da se nada da će u međuvremenu ove količine biti povećane, kako se u Semberiji ne bi zadržali tržišni viškovi.\n- Zahvaljujem ministru Košarcu na dosadašnjem predanom radu koji je urodio plodom, ali i Ministarstvu poljoprivrede Republike Srpske koje je na vreme prepoznalo problem domaćih uzgajivača. Izvozna kvota od 500 tona za Semberiju nije dovoljna, ali dobili smo obećanje od nadležnih da će se boriti da turska strana odobri još 800 tona za izvoz, što bi moglo da reši pitanje tovne junadi koja kod nas čeka na otkup – poručio je Mićić.\nPrema njegovim rečima, veterinari iz Turske, koji nadgledaju procese u klaonici „ZP Komerca“, rekli su da je reč o najsavremenijoj proceduri i veoma kvalitetnom mesu.\n- Jedan veterinar je istakao da je boravio u 40 zemalja, ali da je naš sistem za preradu, kao i kvalitet mesa, najbolji. To je ohrabrujuće i možemo se nadati izvozu i za narednu godinu. Cena nije neka, ali važno je da tovna junad ne budu zatvorena u štalama, već da ih plasiramo na druga tržišta – smatra Mićić.\nKošarac je naveo da se trud isplatio i da će se naredne sedmice sastati sa predstavnicima Turske kako bi razmotrili izvoz 3.000 tona mesa do kraja godine.\n- To je kvota koja nam je odobrena i mislim da bismo mogli da je realizujemo do kraja godine. Spreman sam da već naredne sedmice otputujem u Tursku, kako bih predložio da kvota za sljedeću godinu iznosi 5.000 tona. Osim Turske, mi pokušavamo da izađemo i na druga tržišta, poput Malezije, a jedan od ciljeva nam je i početak izvoza u zemlje Evropske unije – kaže Košarac.\nMinistar poljoprivrede, šumarstva i vodoprivrede Srpske Boris Pašalić podsetio je da je Vlada već dva puta reagovala interventnim otkupom, kako bi spasila domaću proizvodnju.\n- Prvi put smo za interventni otkup obezbedili dva miliona maraka, a drugi put tri miliona KM, i taj otkup je u toku. Sredinom septembra ćemo znati koliko je otkupljeno grla od domaćih proizvođača, ali za sada je to, otprilike, polovina broja svinja i 25 odsto junadi. Danas sam se u „ZP Komercu“ uverio da otkupljuju i stoku od malih proizvođača koji imaju pet, 10 ili 15 grla, a to nam je i bio cilj – da ne dozvolimo da propadnu mala gazdinstva – dodao je Pašalić.\nDirektor Mesne industrije „ZP Komerc“ Ljubiša Rosić naveo je da je prvi kamion sa junetinom krenuo juče iz Bijeljine za Tursku.\n- Veoma nam znači što su današnjem sastanku prisustvovali predstavnici turskog preduzeća „Tereks“ koje posreduje pri izvozu i siguran sam da će nadležnima u njihovoj zemlji prenijeti naše težnje za povećanjem izvoznih kvota. Sam „ZP Komerc“ ima kapacitet da izveze 500 tona junećeg mesa, ali važno je da takvu priliku dobiju i svi drugi proizvođači iz Semberije i Republike Srpske – istakao je Rosić.\nMićo Mićić Semberija Bijeljina Republika Srpska Boris Pašalić junetina ZP Komerc


Tužilaštvo traži ukidanje poslaničkog imuniteta za Kurca - 15.10.2021, Sputnik Srbija\nLider Narodne partije Austrije (OVP) Sebastijan Kurc tek je juče položio zakletvu kao poslanik, a već tužilaštvo za privredni kriminal i korupciju traži od... 15.10.2021, Sputnik Srbija\nTužilaštvo je uputilo zahtev za ukidanje poslanickog imuniteta kako bi mogla biti nastavljena istraga protiv doskorašnjeg austrijskog kancelara zbog optužbi u vezi sa proneverama i mitom.Iz poslaničkog kluba OVP, čiji je sada šef Kurc, poručeno je da će ne samo podržati taj zahtev, već da se raduju što je tako rano poslat.Odobrenje za nastavak istrage biće verovatno data na jednoj od narednih plenarnih sednica parlamenta, pošto Kurc u vreme za koje je optužen za krivična dela nije bio poslanik, i ta dela nisu vezana za njegovo poslaničko delovanje.\nLider Narodne partije Austrije (OVP) Sebastijan Kurc tek je juče položio zakletvu kao poslanik, a već tužilaštvo za privredni kriminal i korupciju traži od parlamenta ukidanje njegovog poslaničkog imuniteta.\nTužilaštvo je uputilo zahtev za ukidanje poslanickog imuniteta kako bi mogla biti nastavljena istraga protiv doskorašnjeg austrijskog kancelara zbog optužbi u vezi sa proneverama i mitom.\nIz poslaničkog kluba OVP, čiji je sada šef Kurc, poručeno je da će ne samo podržati taj zahtev, već da se raduju što je tako rano poslat.\n"Time će biti omogućeno da se brzo odbace sve optužbe protiv Kurca", navode iz poslaničkog kluba.\nOdobrenje za nastavak istrage biće verovatno data na jednoj od narednih plenarnih sednica parlamenta, pošto Kurc u vreme za koje je optužen za krivična dela nije bio poslanik, i ta dela nisu vezana za njegovo poslaničko delovanje.\nOpsežna istraga u Austriji, pretresi prostorija stranke Sebastijana Kurca\n6 Oktobar, 12:01


Nikolić najavio vanredne parlamentarne izbore | Izbori u Srbiji Vijesti | Al Jazeera\nVlada Srbije je predsjedniku Nikoliću uputila obrazložen prijedlog za raspuštanje Narodne skupštine (Sr?an Ili? / Tanjug)\nPremijer Srbije Ivica Dačić i prvi potpredsjednik Vlade Aleksandar Vučić sastali su se u utorak s predsjednikom Srbije Tomislavom Nikolićem povodom odluke o raspisivanju vanrednih parlamentarnih izbora.\nPrije toga Vlada Srbije je Nikoliću uputila obrazložen prijedlog za raspuštanje Skupštine, čime su se stekli uslovi da predsjednik Srbije raspiše izbore, najkasnije u srijedu, kako bi bili održani 16. marta, zajedno s izborima za Skupštinu Grada Beograda.\nPredsjednik Nikolić je, nakon sastanka s Dačićem i Vučićem, potvrdio je kako će vanredne parlamentarne izbore raspisati u skladu s Ustavom.\nNovinarima je rekao kako će, najvjerovatnije u srijedu, obavijestiti javnost o tome i o datumu održavanja izbora.\nPodsjetio je kako je Vlada imala jednu rekonstrukciju i da je s pravom shvatila potrebu provjere pitanja legitimiteta, a potom da se ubaci nova energija u sastav Vlade.\n“Nakon toga, ljudi koji budu izabrani na parlamentarnim izborima, na čvrstoj i solidnoj osnovi koju je postavila ova Vlada, nastaviće da grade evropsku Srbiju, evropsku kuću, sigurnu od kriminala i kuću koja će izgrađivati svoju ekonomiju i izvršiti reforme”, rekao je Nikolić i poručio da su pred novom vladom veliki poslovi.\nDodao je kako “Srbija neće stati u kampanji” te najavio funkcioniranje svih institucija.\n“Obratiću se sutra javnosti jer postoji želja Vlade da se ovaj problem brzo reši, postoji želja skoro svih poslaničkih grupa da se parlamentarni izbori održe što pre. Poštovaću Ustav Srbije, kao i uvek, tako da ćete biti obavešteni najverovatnije tokom sutrašnjeg dana o datumu održavanja vanrednih parlametnarnih izbora”, rekao je presjednik Srbije.\nBit će to deseti parlamentarni izbori od uvođenja višestranačja u Srbiji, ujedno i sedmi po redu vanredni.\nVlada Srbije utvrdila je na sjednici u utorak prijedlog predsjedniku Srbije da raspusti Narodnu skupštinu.\n“Sa ciljem ostvarenja uslova za izjašnjavanje građana o budućem pravcu državne politike i ostvarivanja što šire društvene podrške za ubrzane reforme i modernizaciju društva, predlažemo da se Narodna skupština raspusti, održe novi izbori za narodne poslanike i, saglasno volji naroda, izabere nova vlada”, navedeno je u obrazloženju prijedloga.\n“Dalje ostvarivanje započetih ciljeva i reformi Vlade nalaže preduzimanje mera, koje, po oceni predstavnika više parlamentarnih grupa, iziskuju najvišu političku podršku građana Srbije”, navela je Vlada Srbije.\nU obrazloženju prijedloga se navodi kako je od polovice 2012. godine do danas Vlada Srbije, provodeći mjere i radnje u pitanjima iz svoje Ustavom utvrđene nadležnosti, ostvarila značajne rezultate u više područja društvenog života.\n“Za vreme mandata ove Vlade otpočeli su pregovori za pristupanje Srbije Evropskoj uniji, što je od istorijskog značaja za budućnost Srbije. Time je ostvaren višedecinijski cilj mnogih generacija. Posebno značajni rezultati postignuti su na polju dijaloga sa Prištinom”, navedeno je u obrazloženju.\nPet dana za prijavu\nVlada je istaknula kako su vrlo značajni rezultati ostvareni i na polju unutrašnjih reformi i na polju borbe protiv kriminala i korupcije te da je potpuno promijenjena slika o Srbiji u međunarodnoj zajednici.\nNakon što je predsjedniku Nikoliću upućen i obrazložen prijedlog za raspuštanje Skupštine te raspisivanje vanrednih parlamentarnih izbora, Vlada Srbije je od utorka u tehničkom mandatu, što znači da može obavljati samo tekuće poslove.\nPredsjednik Republičke izborne komisije Srbije Dejan Ðurđević prethodno je najavio kako će se za predstojeće parlamentarne izbore stranke moći prijavljivati najkasnije od 4. februara.\n“Čim predsednik Srbije Tomislav Nikolić raspiše izbore, imamo obavezu da učesnicima u roku od pet dana stavimo na raspolaganje sve obrasce za sakupljanje potpisa i druge podzakonske akte. To znači da će, ako izbori budu raspisani u sredu, stranke, koalicije i grupe građana moći da preuzimaju dokumentaciju najkasnije od 4. februara”, naveo je Ðurđević.\nIstiče da će pravila u vezi s prijavljivanjem učesnika izbora ostati ista i da stranke, koalicije ili grupe građana trebaju predati najmanje 10.000 ovjerenih potpisa građana koji podržavaju njihovu listu, što važi i za stranke nacionalnih manjina.\n“Uz listu kandidata za poslanike idu i njihove izjave o prihvatanju kandidature”, podsjeća Ðurđević.\nIstraživanje: SNS vodi\nSrpska napredna stranka na predstojećim parlamentarnim izborima u Srbiji može računati na podršku 42,1 posto birača, pokazalo je istraživanje agencije Faktor plus, čije su rezultate prenijeli beogradski mediji.\nPrema rezultatima tog istraživanja, za Demokratsku stranku bi glasalo 13,9 posto birača, dok je na trećem mjestu Socijalistička partija Srbije aktualnog premijera Ivice Dačića sa 10,5 posto podrške.\nDemokratska stranka Srbije Vojislava Koštunice je četvrta sa 6,8 posto, dok je Liberalno-demokratska partija Čedomira Jovanovića na ivici izbornog praga sa 5,0 posto podrške ispitanih građana.\nSNS je poručio kako je za 18 mjeseci na vlasti uradio više nego DS za četiri godine, uz ocjenu da demokrate kampanju vode “isključivo na izmišljotinama i lažima”.\nPrethodno je DS ocijenio kako su vanredni parlamentrani izbori raspisani zbog nesposobnosti Vlade Srbije da ispuni predizborna obećanja i građanima osigura bolji život, da je budžetski prihod manji za oko 500 miliona eura od planiranog, da je broj nezaposlenih porastao, kao i da je Vlada na odlasku zadužila Srbiju za oko pet milijardi eura.\nObrazloženje ostavke ministra privrede\nMinistar privrede Srbije Saša Radulović, koji je podnio ostavku u subotu, u utorak je u saopćenju objavio razloge povlačenja iz Vlade. Navodi da reforme, zbog kojih je ušao u Vladu, nisu provedene, dok je paket mjera ekonomske stabilizacije potpuno promašen.\nPrema njegovom mišljenju, budžet za 2014. godinu je neodrživ i u pojedinim dijelovima neozbiljan, dok Srbija, bez ikakvog pisanog dokumenta, samo na osnovu usmenih informacija, iz treće ruke očekuje tri milijarde eura od Ujedinjenih Arapsih Emirata.\nRadulović navodi da je morao bojkotirati sjednice Vlade kao protest zbog odlaganja reformi i da je zbog toga došao u sukob s prvim potpredsjednikom Vlade Aleksandrom Vučićem.\n“Odbijanje prihvatanja partijskog zapošljavanje i nametanje stranačkih ličnosti bez ozbira na stručnost dovelo je Ministarstvo privrede u ozbiljan konflikt sa kabinetom prvog potpredsednika”, navodi Radulović u saopćenju.\nOn kaže da je Srbija sklopila štetan ugovor prodajom JAT-a.\n“Kabinet prvog potpredsednika je mesecima sprečavao Ministarstvo privrede da dobije ličnu kartu JAT-a, procenu vrednosti imovine i spreči sprovođenje finansijskog restrukturiranja. Pošto je Ministarstvo privrede odbijalo da Vladi predlaže štetne ugovore, tu ulogu predlagača je, suprotno Zakonu o ministarstvima, preuzeo kabinet prvog potpredsednika”, navodi Radulović.\nSrbija pred vanrednim izborima\nVlada Srbije u utorak bi mogla proslijediti prijedlog predsjedniku Tomislavu Nikoliću da raspusti Skupštinu i raspiše vanredne izbore.


Uvodi se red u finansiranje civilnog sektora - PPmedia\nUvodi se red u finansiranje civilnog sektora\nPosted on\tdecembar 7, 2018 5:16 pm by adminpp033\nNa koji način je udruženje trošilo budžetska sredstva i kako će država postupati u slučaju nepravilnosti i nenamenskog trošenja novca, glavne su novine nove uredbe koja uređuje finansiranje oko 33.000 udruženja u Srbiji. Pravila u ovu oblast uvedena su na predlog Ministarstva državne uprave i lokalne samouprave.\nKako naglašavaju u MDULS, cilj je da se reguliše trošenje budžetskih para koje na godišnjem nivou iznosi 16,8 milijardi dinara. Deo tog novca ide i za finansiranje političkih partija, udruženja, nacionalnih saveta nacionalnih manjina, sportska udruženja, verske organizacije, a deo pokriva programe od opšteg interesa.\n– Pored obaveznog pisanog izveštavanja, uveli smo i mogućnost monitoringa na terenu i rokove u kojima se program mora realizovati – kaže Ivana Antić, pomoćnica ministra. – Prilikom dodele sredstava, vodiće se računa da li je udruženje namenski trošilo budžetska sredstva u ranijem periodu, a precizira se i postupanje u slučaju nepravilnosti. Tako, ako se prilikom praćenja realizacije programa utvrdi nenamensko trošenje, nadležni su dužni da raskinu ugovor, zahtevaju povraćaj prenetih sredstava, a udruženje je dužno da novac vrati sa zakonskom kamatom.\nPravila nalažu da bi udruženje moglo da aplicira za neki od državnih konkursa da mora najpre da bude registrovano.\nVažno je da država podržava aktivnosti udruženja, ali je, s obzirom na to da se radi o novcu građana, bilo potrebno i dodatno urediti način na koji državne institucije sredstva dodeljuju, ali i mehanizme kontrole trošenja tih sredstava – kaže Antić.\nNova uredba obavezuje i državne organe da budu aktivniji radi boljeg planiranja, odnosno organi javne uprave najkasnije do kraja januara moraju da dostave Kancelariji za saradnju sa civilnim sektorom informacije o konkursima koje će imati tokom godine, tako da će na njihovom sajtu udruženjima biti dostupan godišnji plan raspisivanja javnih konkursa.\n– Na ovaj način ne samo da ih obavezujemo da bolje planiraju, već obezbeđujemo izvesnost i predvidivost u njihovom finansiranju koja se mogu blagovremeno pripremiti i na taj način isplanirati kvalitetnije projekte – smatra naša sagovornica.\nMinistarstvo priprema i aplikaciju “Kalendar konkursa” koja će omogućiti jednostavan pristup i unos podataka svakom organu javne uprave, a korisnicima iz civilnog sektora i drugim zainteresovanim stranama omogućiti bolji pristup informacijama i jednostavnije, hronološko praćenje konkursa.\nOznake: NVO, Prijepolje, udruženja građana, vesti prijepolje


Pljunuo doktora i medicinsku sestru, moraju u izolaciju - Leutar.net\nPljunuo doktora i medicinsku sestru, moraju u izolaciju\n13. marta 2020. LEUTAR Magazin, Vijesti magazin 0\nMuškarac iz Napulja, za kojeg se sumnja da je zaražen virusom korona, izazvao je ozbiljan incident u bolnici jer je pljunuo ljekara i medicinsku sestru koji su ga pregledali.\nOn je, kako piše „Leggo“, došao u bolnicu Kotunjo u Napulju s temperaturom. Dok je čekao da mu se uradi bris, postao je nestrpljiv pa je pljunuo na ljekara i medicinsku sestru koji pokušali da ga smire.\nEpilog incidenta jeste to da su i pacijent i ljekar i medicinska sestra morali da budu smješteni u karantin.\n„Izgubili smo odličnog ljekara i medicinsku sestru koji sada moraju da budu u izolaciji i ne mogu da pomažu pacijentima i svojim kolegama. Pljuvanje na ljude u trenutku kada pokazujete simptome korona virusa je ravno pucanju u njih, nema razlike“, rekao je Mauricio di Mauro, direktor klinike Kotunjo, prenosi „Telegraf.rs„.


EK tuži Nemačku zbog zagađenja vazduha › Made-in-Germany.rs\nEvropska komisija (EK) će tužiti Nemačku i još pet država Evropske unije zbog kršenja zakona o zagađenju vazduha, piše „Dojče vele“.\nEvropska unija je 2010. godine uvela ograničenja na emisiju čestica koje zagađuju vazduh, međutim mnoge zemlje imaju zagađan vazduh daleko iznad dozvoljenog, naročito u velikim gradovima.\nU nemačkom gradu Štutgartu je, na primer, zabeleženo prisustvo 82 mikrograma nitrogen dioksida po kubnom metru vazduha, što je dvostruko više od dozvoljenih 40 mikrograma.\nNa poziva EK ministri životne sredine su u januaru ove godine imali priliku da obrazlože svoje slučajeve, a među njima je bila i nemačka ministarka Barbara Hendriks. Komisija je još početkom 2017. godine upozorila desetak članica Unije na stepen zagađenja sa čijim se posledicama one sada suočavaju.\nEK je sudske postupke već povela protiv Poljske i Bugarske, dok je Nemačkoj, Španiji, Francuskoj, Italiji, Velikoj Britaniji, Češkoj, Mađarskoj, Rumuniji i Slovačkoj dala još vremena za obrazloženje svojih slučajeva.\nOd MiG na 19/05/2018 / Ekologija, Industrija, Zdravstvo / Ostavite komentar


Vesti online / Vesti / Svet / Netanjahu: Razgovarao sam sa Putinom, uskoro idem u Moskvu\nIzraelski premijer Benjamin Netanjahu izjavio je danas da je razgovarao s ruskim predsednikom Vladimirom Putinom i da će uskoro otputovati u Moskvu na sastanak da njim, prvi otkako su sirijske snage prošlog meseca oborile ruski avion reagujući na izraleske vazdušne napade.\nRusija je označila Izrael kao krivca za oobaranje aviona i na to odgovorila tako što je snabdela Siriju sofisticiranim protivvazdušnim sistemom S-300.\nKako prenosi AP, Netanjahu nastoji da smanji tenzije u odnosima s Rusijom posle tog incidenta.\nNetanjahu je danas na sednici vlade rekao da je razgovarao s Putinom i da će uskoro otputovati u Moskvu.\nOn je istakao značaj koordinacije vojnih aktivnosti s Rusijom, ali je ponovio da će Izrael "delovati uvek kako bi sprečio Iran da ojača svoje vojno prisustvo" u Siriji.